title: Toivo Järvi

text: Järvi tutki aluksi hämähäkkejä, kalabiologina taas muikkuja, siikoja ja lohia. Hän julkaisi tutkimuksiaan suomeksi, saksaksi ja englanniksi. Teos "Suomen merikalastus ja jokipyynti" vuodelta 1937 oli yleisesitys kalastuksesta Suomessa. Järvi toimi ruotsalais-suomalaisen kalastuskomission jäsenenä 1920-24 ja puheenjohtajana 1929-33, samoin kuin useissa muissa alan kotimaisissa ja ulkomaisissa järjestöissä. Vuonna 1921 hänet nimitettiin yhdeksi kolmesta valtion edustajasta Petsamo-yhtiön hallintoneuvostossa.


title: Toivo Järvi

text: Järven ensimmäinen puoliso vuodesta 1904 oli Helfrid Helena Siutila ja toinen vuodesta 1936 Edit Lydia Sundell. Patologi, professori Osmo Järvi oli Järven poika ensimmäisestä avioliitosta.


title: Toivo Järvi

text: Nimellä "T. H. Järvi":


title: Guadaíra

text: Guadaíra on 110 kilometriä pitkä joki Andalusiassa Espanjan eteläosassa. Se virtaa Sevillan metropolialueella Alcalá de Guadaíran kunnan läpi ja laskee Guadalquivir-jokeen.


title: Malminetsintä

text: Malminetsinnällä tarkoitetaan malmiksi luokiteltavien kivien, ja niiden emokallion etsimistä.


title: Malminetsintä

text:
Suuri osa Suomen kaivoksista on saanut alkunsa kansalaisten löytämistä ja tutkittavaksi lähettämistä malminäytteistä, joista käytetään yleisesti termiä "kansannäyte". Sellaisia on Suomessa kerätty aina 1730-luvulta lähtien, jolloin kirkoissa luettiin kuulutuksia, että ihmiset ilmoittaisivat erikoisista kivilöydöistä.
Irtolohkareilla tiedettiin jo tuolloin olevan merkitystä malminetsinnässä. Perinteinen malminetsintätapa on ollut merkitä karttaan irtolohkareiden esiintymispaikat. Näin karttaan muodostuu niin sanottu "malmiharava". Sillä tarkoitetaan jääkauden kalliosta irroittamien kivien levinneisyyttä viuhkanmuotoiselle alueelle. Kolmion kärjessä on malmiesiintymän emokallio.


title: Malminetsintä

text: Geologian tutkimuskeskus GTK:n kansannäytetoimistolle lähetetään vuosittain tuhansia näytteitä, joista parhaat palkitaan. Vuonna 2014 GTK:lle lähetettiin noin 4000 kansannäytettä. Aikojen kuluessa niitä on lähetetty yhteensä noin 1,5 miljoonaa kappaletta. Ne ovat käynnistäneet yli puolet kaivostoimintaan johtaneista tutkimuksista Suomessa.


title: Malminetsintä

text: Yksi Suomen merkittävimpiä malmilöydöksiä tehtiin 1908 Rääkkylän Kivisalmessa, kun ruoppaustyömaan kaivinkoneen kuljettaja löysi ison kellertävän irtokiven. Kuparimalmilöydös johti Outokummun kaivoksen perustamiseen ja nykyaikaisen kaivannaisteollisuuden kehittymiseen Suomessa.


title: Tehokulmayhtälö

text: Tehokulmayhtälö on sähkötekniikan teoriassa ja laskennassa käytettävä yhtälö jolla pystytään määrittelemään sähkön virta, jännite ja teho käyttäen Pythagoraan lausetta.


title: Cavalerin metroasema

text: Cavaleri on Sevillan metron linjan 1 asema Mairena del Aljarafen kunnassa noin kuusi kilometriä Sevillan keskustasta lounaaseen. Asema on maanalainen ja se on avattu metron käyttöönoton yhteydessä huhtikuussa 2009.


title: Ville Hietakangas

text: Ville Hietakangas on Helsingin yliopiston biotekniikan instituutin akatemiatutkija. Elokuussa 2011 hän sai Euroopan tutkimusneuvoston nuoren tutkijan apurahan: viideksi vuodeksi myönnetyn ERC:n starttirahoituksen suuruus on osapuilleen 1,5 miljoonaa euroa. Ville Hietakangas ryhmineen on tutkinut elimistölle sen omasta ravitsemustilanteesta viestiviä tekijöitä eli ravinnon aistintaa. Ryhmä on suuntautunut erityisesti ravitsemustilanteesta kertovan tiedonvälityksen tutkimiseen.


title: Porvarikaarti

text: Porvarikaarteja alettiin perustaa 1600-luvun puolessavälin Ruotsin vallan aikana. Kaartit oli jaettu kahteen osaan. Niissä oli porvareiden muodostama ratsuosasto ja muista kaupunkilaisista koottu jalkaväkiosasto. Osastojen tehtävänä oli turvata kaupunkien puolustus maakuntarykmenttien osallistuessa sotaan.


title: Porvarikaarti

text: Porvarikaartien malli oli haettu Keski-Euroopasta, jossa perustettiin kaupunkien puolustukseksi kaarteja. Samanaikaisesti toimivat kuninkaan ylläpitämät kahdeksan ruotujakoista maakuntarykmenttiä, jotka olivat keskittyneet maakunnan ja rintamalinjan puolustamiseen. Myös linnoitustyöt kuuluivat maakuntarykmenttien alaisuuteen. Sodanuhan kasvaessa Kaarle XI määräsi järjestettäväksi ruotujakolaitoksen tavoin Suomen porvarikaartit Tukholman katselmusjärjestyksellä vuonna 1692. Venäjän yhdyttyä suurena pohjan sotana tunnettuun sotaan Ruotsia vastaan vuonna 1700 loputkin porvarikaarteista perustettiin tai varustettiin. Ne saivat aseellista täydennystä Ruotsin valtiolta, mm. tykkejä. Porvarikaartit perustettiin rannikkokaupunkeihin, koska miehistö pulan vuoksi mereltä tulevaa vihollisuhkaa piti pystyä puolustamaan kaupunkikohtaisesti. Myöhemmin sodan edetessä irtonaiset, tuhoja tekevät ja osittain suuretkin kasakkapartiot työllistivät porvarikaarteja. Venäläisten miehitettyä osan Suomesta jaettiin porvarikaarti sissipartioiksi. Vuonna 1721 Uudenkaupungin rauhan jälkeen ja tilanteen rauhoittuessa palasivat porvarikaartit takaisin kaupunkeihin. Vuonna 1741 syttyi uusi sota. Tuolloin porvarikaartin miesvahvuus nostettiin koskettamaan koko miespuolista väestöä. Puolustustoimet olivat turhia, koska Etelä-Suomen puolustus ei kestänyt Venäjän hyökkäyksiä. Pohjois-Suomi jäi yksin puolustamaan maata. Sota päättyi Turun rauhaan 1743. Porvarikaartien aika jatkui rauhan aikana. 1780-luku oli porvariskaartien riitaista aikaa, kun kansan ja osittain porvariston mielipide kääntyi niitä vastaan. Porvarikaartien aika alkoi hiipua 1788, kun kunigas Kustaa III määräsi perustettavaksi jokaiseen kaupunkiin porvarikaartin pohjalle kaksi tai useamman jalkaväkikomppanian sekä ratsu- ja tykistöosastot. Porvarikaartit lopetettiin virallisesti vasta 1793 yleisellä esivallan käskyllä


title: Porvarikaarti

text: Porvarikaartin komppanian komentajana toimi kapteeni tai luutnantti ja nuorimpana upseerina toimi yleensä vänrikki. Alipäällystöön kuuluivat vääpeli, kersantti sekä yksi tai useampia korpraaleja. Yleensä kaupunkikohtaisena komentaja toimi porvariupseeri (majuri). Suurissa kaupungeissa joukkoa täydensi katselmuskirjuri ja majoitusmestari. Upseereiksi valittiin pääasiassa valtaporvareita ja raatimiehiä. Porvarikaarti toimi maistraatin alaisena. Kriisi- tai sota-aikana maistraatin korvasi varuskuntakaupungeissa paikallinen sotilasviranomainen, joka otti johdon käsiinsä. Rauhan aikana porvarikaarti harjoitteli hyökkäystä sekä puolustusta. Paraatiharjoitukset kuuluivat myös harjoitusohjelmaan. Kaartin aseistus ja ampumatarvikkeet hankittiin rauhan aikana porvarien varoilla. Suomessa porvarikaarteja toimi mm. seuraavissa kaupungeissa: Helsinki, Hämeenlinna, Kokkola, Oulu, Pietarsaari, Porvoo, Tammisaari, Tornio, Turku, Uusikaupunki ja Vaasa.


title: Porvarikaarti

text: Kaupunkilaisvaruskunnat eli porvarikaartit Suomessa


title: Hallila

text: Hallila on Tampereen kaakkoisiin kaupunginosiin kuuluva Korkinmäen ja Hervannan välissä sijaitseva kaupunginosa. Hallilassa oli 2 685 asukasta vuonna 2015.


title: Hallila

text: Hallilan kylä mainittiin asiakirjoissa jo vuonna 1441, ja ensimmäinen nimeltä tunnettu Hallilan talon isäntä oli Martti Halli, josta löytyy maininta vuoden 1544 maakirjasta. Tila, jonka alkuperäinen nimi oli todennäköisesti Halli, joutui myöhemmin Hatanpään kartanon sivutilaksi. Hallilan tilan rakennukset purettiin 1930-luvulla. Vanhan kylän alkuperäisistä taloista olivat silloin jäljellä vielä Vanha-Juva, Uusi-Juva, Suutarla ja Karimaa. Hallilan alue liitettiin Messukylän kunnan mukana Tampereen kaupunkiin vuonna 1947. Kaupunginosan ensimmäinen osa-asemakaava vahvistettiin vuonna 1988. Koska vanhaa paikallista nimiaineistoa on varsin niukasti, Hallilan kadunnimet ovat ryhmänimiä aihepiirinä metsä ja sen kasvit.


title: Hallila

text: Ennen päätöstä rakentaa Hallila kaupunginosaksi nykyisen Hallilan alueella sijaitsi vain kaksi taloa, jotka sijaitsevat nykyisen Kerkkäkadun päässä. Kaupunginosana Hallila on melko uusi; suurin rakentamiskausi oli 1990-luvun alku- ja keskivaiheilla. Ensimmäiset talot valmistuivat vuoden 1992 tienoilla nykyisen Pehkusuonkadun varrelle. Näitä taloja kutsutaan hallilalaisten keskuudessa "peltitaloiksi".


title: Hallila

text: Hallilassa on asuinrakennusten lisäksi vain muutamia taloja: kaksi vierekkäistä taloa, joissa toimivat lähikauppa, pizzeria, seurusteluravintola ja seurakunnan toimitilat. Nämä talot muodostavat niin kutsutun Hallilan liikekeskuksen, ja näiden talojen välistä pientä aluetta kutsutaan Kuusikontoriksi. Lisäksi on vielä muutamia taloja, joissa sijaitsevat Hallilan ala-aste (luokat 1.-4.), Hallilan neuvola, Hallilan päiväkoti ja Havumetsän päiväkoti. Näillä palveluilla on suorat ja nopeat yhteydet toisiinsa, molemmilla päiväkodeilla on sama yhteinen piha-alue koulun piha-alueen vieressä. Päätalossa sijaitsee Hallilan koulun päätilat, toinen talo on Hallilan koulun käytössä oleva koulun sivurakennus ja kolmannessa rakennuksessa toimii Havumetsän päiväkoti. Näiden rakennusten lähellä sijaitsee Hallilan sorakenttä, joka on lähinnä jalkapallojunioreiden käytössä. Katajikonkadulta löytyy Hallilan toinen päiväkoti. Kaupungin ostopalveluna toimiva Kotipehkun päiväkoti on noin 20 lapsen pienehkö päiväkoti. Hallilassa on toiminut nuorille tarkoitettu klubi ja näytelmäkerho, jota ohjasi Matti Pussinen.


title: Hallila

text:
Asuinrakennusten osalta Hallilassa näkyy selvästi rivi-, omakoti-, ja kerrostaloalueet.
Hallila sijaitsee Kaakkois-Tampereella melko hyvien liikenneyhteyksien läheisyydessä. Kaupunginosa sijaitsee valtatie 9 ja Hervannan valtaväylän risteyksen lounaispuolella. Koska kaupunginosa rajoittuu pohjoisesta ja idästä moottori- ja valtateihin, lännestä suohon, lounaasta Lahdes- ja Särkijärveen ja etelästä Hervantaan on kaupunginosan kasvaminen ollut haaste viime aikona. Tämän vuoksi kaupunginosan keskellä sijaitsevia pienehköjä metsäalueita on alettu hakata pois uusien talojen tieltä.


title: Hallila

text: Hallilaa palvelevat bussilinjat:


title: Hallila

text: Hallilan ulkoilumaasto on erittäin hyvää; lounaassa ja lännessä Hallilasta nähtynä sijaitsee metsässä kulkevia sorateitä, jotka ovat talvella hiihtäjien latukäytössä. Soratiet avaavat yhteydet Hervantaan ja lähimmällä uimarannalle, joka sijaitsee Lahdesjärvellä. Hallila on metsässäliikkujalle erinomainen asuinalue, sillä Hallilasta pääsee helposti useassa suunnassa oleviin isoihin metsiin.


title: Hallila

text: Rakenteilla oleva Tampereen raitiotie sivuaa Hallilaa Hervannan valtaväylän ja Pehkusuonkadun välisellä alueella.


title: Hallila

text: Hallilassa toimii myös Hallila-Seura, joka on tarkoitettu asukkaiden yhdistykseksi. Hallila-seura pyrkii järjestämään alueen asukkaille tapahtumia ja toimintaa.


title: Tamara XI

text: Tamara XI oli saksalainen kolmimastoinen rautarunkoinen parkki, joka oli rakennettu Glasgow’ssa Skotlannissa vuonna 1876. Aluksen hylky lepää Raahen edustalla 13 metrin syvyydessä kahteen osaan katkenneena ja jäiden rikkomana.


title: Tamara XI

text: "Tamara" oli 65,5 metrin pituinen 1 075 bruttorekisteritonnin alus, joka liikennöi alun perin nimellä "Pleione" Englannin ja Uuden-Seelannin välisessä matkustajaliikenteessä kuljettaen siirtolaisia.


title: Tamara XI

text: 1900-luvun alussa alus siirtyi norjalaisomistukseen, ja omistajanvaihdoksen yhteydessä aluksen fregattitakila muutettiin parkkitakilaksi. Vuonna 1913 alus siirtyi suomalaisomistukseen Luvialle, ja jo seuraavana vuonna saksalaiset takavarikoivat aluksen. Vuonna 1919 alus kastettiin uudelleen ja se sai nimen "Tamara XI".


title: Tamara XI

text: Ollessaan täydessä suolalastissa "Tamara XI" ajoi karille Hailuodon edustalla heinäkuussa 1922, ja paikalle sattunut englantilainen höyrylaiva auttoi aluksen karilta. Laiva ajoi uudelleen karille Etelä-Klupun matalikolla Raahen edustalla 11. syyskuuta 1922 ollessaan sahatavaralastissa matkalla Kemistä etelään. Törmäyksen voimasta laivan keula nousi puoli metriä, ja se sai vakavan vuodon. Miehistö poistui laivasta pelastusveneillä.


title: Tamara XI

text: Seuraavien päivien aikana alusta yritettiin irrottaa karilta kahden hinaajan voimin siinä kuitenkaan onnistumatta. Muutamia päiviä myöhemmin alus kallistui ja katkesi myrskyn voimasta ja upposi.


title: Tamara XI

text: Raahen Meripelastusyhdistys ja urheilusukellusseura Mursut nostivat laivan ankkurin hylystä vuonna 1983, ja se on esillä Raahen museon pihalla.


title: Canto De Christo

text: Canto De Christo on suomalainen kuoro, joka teki kolme pitkäsoittoa, kuoroa on johtanut Arto Liukko.


title: Judon maailmanmestaruuskilpailut 2011

text: Judon maailmanmestaruuskilpailut 2011 olivat järjestyksessään 28. judon maailmanmestaruuskilpailut. Ne käytiin Palais Omnisports de Paris-Bercy -areenalla Pariisissa 23.–28. elokuuta 2011.


title: Judon maailmanmestaruuskilpailut 2011

text: Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.


title: Sergio Donati

text: Sergio Donati (s. 13. huhtikuuta 1933) on italialainen elokuvakäsikirjoittaja ja spagettiwesternin keskeisiä nimiä. Hän on tehnyt käsikirjoituksia Sergio Leonen elokuviin, muun muassa elokuvaan "Vain muutaman dollarin tähden" ja "Huuliharppukostaja" ja oli yhtenä leikkaajana elokuvassa "Hyvät, pahat ja rumat". Hän on käsikirjoittanut yli 50 elokuvaa. Tekeillä on Marco Amentan ohjaus "Banker to the Poor", jossa hän on yhtenä käsikirjoittajana.


title: Sergio Donati

text: Leono tarjosi Donatille jo töitä elokuvassa "Kourallinen dollareita", mutta siihen Donati ei lähtenyt mukaan. "Huuliharppukostajan" tekemistä Leone aloitti Bernardo Bertoluccin ja Dario Argenton kanssa, mutta pyysi lopulta tekijäksi Donatin, kun työ ei sujunut. Leonen lisäksi hän on käsikirjoittanut spagettiwesterneitä Sergio Sollimalle.


title: Sergio Donati

text: Donati on kirjoittanut kolme rikosromaania, jotka ilmestyivät 1950-luvulla ja herättivät elokuvatuottajien huomiota. Hänen ensimmäinen työnsä käsikirjoittajana oli "La nemica" (1952).


title: Sergio Donati

text: Donati vieraili elokuussa 2011 Suomessa Helsingin juhlaviikoilla.


title: Canyon

text:
Canyon on suomalainen yhtye, joka teki albumin Finnlevy-levymerkille.
__notoc__


title: Caritas (yhtye)

text: Caritas on suomalainen yhtye, joka teki albumin Prisma-levymerkille.


title: Chorus Iuvenalis

text: Chorus Iuvenalis on suomalainen kuoro Turusta, joka teki pitkäsoiton Finnlevy-levymerkille.


title: Celesta (yhtye)

text: Celesta oli suomalainen yhtye, joka teki vuonna 1975 pitkäsoiton nimeltä "Rauhan satama" Sana ja sävel -levymerkille.


title: Chorus Sanctae Ceciliae

text:
Chorus Sanctae Ceciliae on helsinkiläinen kuoro, joka teki albumin Finnlevy-levymerkille.
Kuoroa ovat johtaneet mm. Kaj-Erik Gustafsson ja Sixten Enlund.


title: Weldon

text: Weldon voi tarkoittaa seuraavia:


title: The Pains of Being Pure at Heart

text: The Pains Of Being Pure at Heart on yhdysvaltalainen indie pop -yhtye. He ovat julkaisseet kolme levyä, joiden nimet ovat " The Pains Of Being Pure at Heart" (2009), "Belong" (2011) ja "Days of Abandon" (2014).


title: Bermudo I (Asturia)

text: Bermudo I (myös Vermudo I ) oli Asturian (eli Leonin) kuningas vuosina 788-791 serkkunsa Mauregatuksen jälkeen. Hänen hallituskautenaan Cordoban emiiri Hisham I teki maahan vuosittaisia ryöstö- ja verotusretkiä, mikä pakotti Bermudon hakemaan tukea edeltäjänsä veljenpojalta Alfonsolta. Tämä nousikin valtaan Bermudon jälkeen nimellä Alfonso II (791-842). Vuonna 842 kuninkuus siirtyi Bermudon pojalle Ramiro I:lle.


title: Yhdysvaltain avoin tennisturnaus 2011 – miesten kaksinpeli

text:
Rafael Nadal oli turnauksen puolustava mestari, mutta tämänvuotisessa turnauksessa hän hävisi loppuottelussa Novak Đokovićille, joka voitti turnauksen ensimmäistä kertaa urallaan.
 Jürgen Melzer "(2. kierros)"
 Juan Martín del Potro "(3. kierros)"
 Fernando Verdasco "(3. kierros)"
 Janko Tipsarević "(puolivälierät)"
 Andy Roddick "(puolivälierät)"
 Aleksandr Dolgopolov "(4. kierros)"
 Radek Štěpánek "(2. kierros)"
 Juan Ignacio Chela "(3. kierros)"
 Feliciano López "(3. kierros)"
 Florian Mayer "(3. kierros)"
 Marin Čilić "(3. kierros)"
 John Isner "(puolivälierät)"
 Michaël Llodra "(2. kierros)"
 Ivan Ljubičić "(2. kierros)"
 Marcel Granollers "(3. kierros)"
 Ivan Dodig "(1. kierros)"


title: Ramiro I (Asturia)

text: Ramiro I oli Asturian eli Leónin kuningas vuosina 842–850 pikkuserkkunsa Alfonso II:n jälkeen. Vuonna 844 Bordeaux’a hävittäneet viikingit rantautuivat Gijóniin, mutta Ramiro I löi heidät ja ajoi pakoon. Viikingit jatkoivat kuitenkin rannikon hävittämistä ja ryöstivät Lissabonin.


title: Ramiro I (Asturia)

text: Ramiro I:n isä oli Bermudo I. Ramiron kuoltua vuonna 850 kuninkaaksi nousi hänen poikansa Ordoño I (850–866).


title: Poikkilaiva

text: Poikkilaiva eli transepti on ristinmuotoisen kirkon lyhyempi ristivarsi, joka sijaitsee poikittain runkohuoneen ja kuorin välillä ristikeskuksessa.


title: Yhdysvaltain avoin tennisturnaus 2011 – naisten kaksinpeli

text: Turnauksen kaksi edellistä kertaa voittanut Kim Clijsters ei osallistunut turnaukseen loukkaantumisen vuoksi.


text:
Turnauksen voitti yhdeksänneksi sijoitettu Samantha Stosur, joka voitti loppuottelussa kolminkertaisen Yhdysvaltain avointen mestarin, Serena Williamsin.
 Anastasija Pavljutšenkova "(puolivälierät)"
 Roberta Vinci "(3. kierros)"
 Julia Görges "(3. kierros)"
 Yanina Wickmayer "(2. kierros)"
 Daniela Hantuchová "(1. kierros)"
 Sabine Lisicki "(4. kierros)"
 Shahar Pe'er "(2. kierros)"
 Nadja Petrova "(3. kierros)"
 Marija Kirilenko "(4. kierros)"
 Flavia Pennetta "(puolivälierät)"
 Lucie Šafářová "(3. kierros)"
 Serena Williams "(loppuottelu)"
 Jarmila Gajdošová "(2. kierros)"
 Anabel Medina Garrigues "(3. kierros)"
 Kaia Kanepi "(2. kierros)"
 María José Martínez Sánchez "(1. kierros)"


title: Cults

text: Cults on indiepopyhtye Yhdysvaltojen New Yorkista. Yhtye on julkaissut ensimmäisen albuminsa 7. heinäkuuta 2011. Yhtyeen jäsenet ovat pariskunta Madeline Follin ja Brian Oblivion. Yhtyeen hittejä ovat muun muassa Abducted, Go Outside ja You Know What I Mean.


title: Circulus

text: Circulus on suomalainen kuoro, joka teki yhden albumin Sana ja sävel -levymerkille. Kuoroa johti Tuomo Nikkola.


title: Đà Lạt

text: Đà Lạt on Lâm Đồngin maakunnan pääkaupunki Vietnamin keskiosassa. Kaupungissa on 206 988 asukasta (vuonna 2009) ja sen asukastiheys on 668,6 as./km².


title: Đà Lạt

text: Đà Lạt on 1500 metriä merenpinnan yläpuolella. Sen pinta-ala on 393,29 neliökilometriä. Alueella vallitsee lauhkea ilmasto: keskilämpötila on 18-25 celsiusastetta.


title: Đà Lạt

text:
Ranskalaiset rakensivat kaupungin ensimmäisen hotellin vuonna 1907. Ranskalaista arkkitehtuuria esiintyy kaupungissa laajalti. Nykyään se on suosittu turistikohde.
Liên Khươngin lentoasema sijaitsee 26 kilometriä kaupungin keskustan pohjoispuolella.


title: Đà Lạt

text: Đà Lạt jakautuu kuuteentoista osaan: kymmeneen urbaaniin kaupunginosaan () ja kuuteen maaseutukuntaan ().


title: Ramiro I (Aragonia)

text: Ramiro I oli Aragonian kuningas vuosina 1035–1063.


title: Ramiro I (Aragonia)

text: Ramiro sai kuningaskuntansa isänsä Sancho III Suuren jaettua valtakuntansa neljän poikansa kesken.


title: Ramiro I (Aragonia)

text: Taifoista vain Zaragozalla oli yhteinen raja jokaisen kristityn kuningaskunnan kanssa, joten se oli luonnollinen suunta näiden laajentumiselle. Ramiro I uhkasi taifan pääkaupunkia Zaragozaa. Vapautuakseen vaarasta kuningas al-Muqtadir lupasi maksaa Ramiron veljelle Kastilian ja Leónin kuninkaalle Ferdinand I:lle pakkoveroa. Ferdinandin joukot ajoivat vuonna 1063 aragonialaiset pois taifasta.


title: Ramiro I (Aragonia)

text: Ramiro I kuoli pian tämän jälkeen, ja kuninkaaksi nousi hänen poikansa Sancho I (1063–1094). Ramiron vaimo ja Sancho I:n äiti oli Gilberga (k. 1054), Couseransin, Foix’n ja Bigorren kreivin Bernard-Rogerin tytär.


title: Sharma

text: Sharma () on intialainen sukunimi, joka on muun muassa seuraavilla henkilöillä:


title: Alfonso III (Asturia)

text: Alfonso III oli Asturian eli Leónin kuningas vuosina 866–910 isänsä Ordoño I:n jälkeen.


title: Alfonso III (Asturia)

text: Isänsä tavoin Alfonso pyrki kasvattamaan vaikutusvaltaansa asuttamalla Douron alueen, jonne hän perusti useita linnoituksia. Tällä tavoin Kastiliasta (espanjan "castille" ’linnoitus’) muodostui tärkeä etuvartioasema Córdobaa vastaan. Alfonso myös tuki al-Andalusin kapinallisia sekä pieniä puoli-itsenäisiä muslimivaltioita. Hän oli läheisessä yhteistyössä Banu Qasin kanssa ja avusti Ibn Marwania tämän taistelussa Umaijadi-emiirejä vastaan. Yhteistyön tuloksena Ibn Marwan jopa luovutti vangitsemansa emiirin pääministerin Alfonson käsiin. Pian tämän jälkeen Ibn Marwanin oli paettava Alfonson luo, jolloin Córdoban emiiri Muhammad I johti suuren armeijansa Asturiaan. Alfonso otti 878 suuren voiton vastustajastaan Polvorariassa ja kenties ensimmäistä kertaa Córdoban emiiri joutui anomaan rauhaa kristityltä ruhtinaalta. Rauhan solmimisen jälkeen emiiri keskitti voimansa omia kapinallisiaan, muun muassa Ibn Marwania, vastaan.


title: Alfonso III (Asturia)

text: Alfonson voitto houkutteli pakolaisia al-Andalusista. Hän jatkoi Douron laakson asuttamista Zamorassa, Torossa ja Simcasissa. Samalla hän julistautui muinaisten visigoottien jälkeläiseksi, ja tuossa ominaisuudessa hän vaati johtoasemaa kristittyjen ruhtinaiden keskuudessa.


title: Alfonso III (Asturia)

text: Alfonson hallinnon viimeisiä vuosia varjosti hänen poikiensa kapinointi. Isänsä kuoltua nämä jakoivat valtakunnan siten, että García I (910–914) sai Leónin ja Kastilian, Ordoño II (910–925) Galician ja Fruela II (910–925) Asturian ja Oviedon.


title: Ordoño I (Asturia)

text: Ordoño I oli Asturian eli Leonin kuningas vuosina 850-866 isänsä Ramiro I:n jälkeen.


title: Ordoño I (Asturia)

text: Kun Toledon mozarabiväestö kapinoi Cordoban emiiri Muhammad I:stä vastaan, antoi Ordoño näille tukensa. Emiirin joukot löivät kuitenkin toledolaiset ja asturilaiset vuonna 854 Guadaceleten taistelussa. Lisäksi Ordoño pyrki saamaan vaikutusvaltaa alueella asuttamalla autioitunutta Dueron laaksoa sekä Leonin, Tuyn, Astorgan ja Amayan kaupunkeja. Tämä kehitys johti uusiin emiirin hyökkäyksiin, jotka asturialaiset kuitenkin torjuivat.


title: Ordoño I (Asturia)

text: Ordoñoa seurasi kuninkaana hänen poikansa Alfonso III (886-910).


title: Guadiamar

text: Guadiamar on Guadalquivirin sivujoki Andalusiassa Etelä-Espanjassa. Se on 82 kilometriä pitkä ja sen valuma-alue on noin 1300 km². Guadiamar virtaa Doñanan kansallispuiston halki.


title: Guadiamar

text: Vuonna 1998 sattui vakava ympäristöonnettomuus, kun Boliden-Apirsan omistaman kaivoksen jätevesiä valui Guadiamariin Aznalcóllarin lähistöllä.


title: Työttömyyskassojen Yhteisjärjestö

text: Työttömyyskassojen Yhteisjärjestöön (TYJ) kuuluu Suomen 24 palkansaajien työttömyyskassaa ja kaksi yrittäjäkassaa (2018). TYJ tiedottaa ansiosidonnaiseen työttömyysturvaan liittyvistä asioista ja kehittää työttömyyskassojen toimintaa. Työttömyyskassojen Yhteisjärjestö ei käsittele ansiopäivärahahakemuksia.


title: ENO-verkkokoulu

text: ENO-verkkokoulu (Environment Online) on kestävän kehityksen verkkokoulu, jonka luokanopettaja Mika Vanhanen perusti Enon alakoulussa vuonna 2000. Verkkokoulussa opiskellaan ympäristöteemoja, jaetaan tietoa keskenään sekä nostetaan esille ajankohtaisia ympäristöasioita omassa lähiympäristössä. Vakioteemoja ovat ilmastonmuutos, metsät, kulutus ja kulttuuriteemat. ENO-verkkokoulussa korostuvat oppilaskeskeiset työtavat ja aktiivinen kansalaisuus tieto- ja viestintätekniikkaa hyödyntäen. Toimintaan on osallistunut lähes 10 000 koulua 157 maassa (2013). Verkkokoulua ylläpitää ENO-verkkokoulun tuki ry, ja sillä on oma kansallinen neuvottelukuntansa, jonka puheenjohtajana on Euroopan parlamentin jäsen Sirpa Pietikäinen.


title: ENO-verkkokoulu

text: Verkkokoulun konkreettisin ympäristöteko on puiden istuttaminen. Puunistutuspäivää on ENO-verkkokoulussa vietetty YK:n kansainvälisenä rauhanpäivänä vuodesta 2004 lähtien. Verkkokoulussa on istutettu 12 miljoonaa puuta ja tavoitteena on sadan miljoonan puun raja, kun Suomi täyttää sata vuotta vuonna 2017.


title: ENO-verkkokoulu

text: ENO-verkkokoulu tekee yhteistyötä Itä-Suomen yliopiston ja YK:n ympäristöohjelma UNEP:n kanssa. UNESCO-kouluverkon koulut osallistuvat aktiivisesti ENO-verkkokoulun kampanjoihin. ENO-verkoston oppilaiden tuottamaa aineistoa on käytetty myös YK:n käyttöön tarkoitetussa oppimateriaalissa. Israelissa verkkokoulu sai virallisen kansainvälisen projektin aseman marraskuussa 2010. ENO-verkkokoulu on maailmalla tunnettu suomalainen opetusalan innovaatio, jonka kehittämisessä Vanhasen rooli on ollut keskeinen, ja se on saanut lukuisia palkintoja kotimaassa ja ulkomailla.


title: ENO-verkkokoulu

text: Verkkokoulun saamia palkintoja:


title: Hepolan kenttä

text: Hepolan kenttä on jalkapallo- ja jääpallokenttä Kemissä. Se sijaitsee Hepolan kaupunginosassa eteläisessä Kemissä. Hepolan kenttä on Veitsiluodon Vastuksen jääpalloilijoiden kotikenttä. Hepolan kenttä on valaistu.


title: Cirius

text: Cirius oli suomalainen pop rock -yhtye, joka teki kaksi albumia PSO:n Blue Master -levymerkille. Yhtye perustettiin Pietarsaaressa vuoden 1972 alussa nimellä 'Blommor och Bin', mutta yhtyeen saatua levytyssopimuksen vuonna 1973 nimeksi vaihdettiin Cirius.Cirius-yhtyeen biografia verkkosivustolla keikalla.net/70-luku


title: Cirius

text: Moniääninen harmonialaulu oli yhtyeen tavaramerkki ja laulustemmoja sekä kuoro-osuuksia harjoiteltiinkin päivittäin. Yhtye esiintyi tanssipaikoilla kautta koko Pohjanmaan. Yhtye lopetti toimintansa syksyllä 1974 ja kaikki ajatukset mahdollisesta come-back’stä kariutuivat 1978 rumpali Ollen aivan liian aikaisen poismenon johdosta.


title: Clap

text: Clap on suomalainen yhtye, joka teki yhden albumin CBS-levymerkille.


title: Alexander von Weissenberg

text: Alexander Bernhard von Weissenberg (1. joulukuuta 1822 Helsinki – 28. syyskuuta 1901 Viipuri) oli suomalainen virkamies, joka toimi 1885–1886 senaattorina senaatin oikeusosastossa sekä Suomen suuriruhtinaskunnan prokuraattorina 1886–1890. Hän johti niin sanottua Weissenbergin komiteaa ja profiloitui aluillaan olevassa oikeustaistelussa Suomen perustuslaillisen aseman puolustajana.


title: Alexander von Weissenberg

text: Von Weissenbergin isä oli todellinen valtioneuvos Ernst Bernhard von Weissenberg (ent. von Witte), joka toimi Suomen kenraalikuvernöörin kansliapäällikkönä vuoteen 1840 ja aateloitiin vuonna 1835. Alexander von Weissenberg työskenteli samassa kansliassa kielenkääntäjänä, kunnes valmistui tuomariksi 1844. Sen jälkeen hän loi uran Viipurin hovioikeudessa 1845–1857 ja 1860–1863 sekä Viipurin läänin lääninsihteerinä 1863–1885, työskennellen välillä myös virkailijana senaatin talousosastossa ja Suomen asiain komiteassa. Von Weissenberg oli myös sukunsa edustajana aatelissäädyssä valtiopäivillä 1863–1864 ja 1882–1894.


title: Alexander von Weissenberg

text: Tsaari Aleksanteri III:n määräyksestä kenraalikuvernööri Fjodor Heiden asetti 1885 suomalaisista lainoppineista koostuneen komitean kokoamaan Suomen perustuslaintasoiset lait. Sen johtoon asetettiin von Weissenberg, joka samana vuonna nimitettiin senaatin oikeusosastoon, ja sieltä pian edelleen prokuraattoriksi eli ylimmäksi lainvalvojaksi. Heidenin ja muiden venäläisten pettymykseksi Weissenbergin komitean enemmistö asettui kannattamaan Leo Mechelinin oppia Suomen ja Venäjän valtiounionista, ja komitean mietinnöstä tuli "separatistinen" esitys Suomen hallitusmuodoksi.


title: Alexander von Weissenberg

text: Von Weissenberg yritti estää vuoden 1890 Postimanifestin julkaisemisen, koska piti sitä laittomana. Kun manifesti kuitenkin julkaistiin, hän jätti kesällä eronpyyntönsä, ja ero astui voimaan lokakuun alussa. Loppuikänsä hän vietti yksityishenkilönä Viipurissa.


title: Alexander von Weissenberg

text: Alexander von Weissenbergin poika oli kansanedustaja ja sotaylioikeuden puheenjohtaja Arthur von Weissenberg.


title: Consono

text: Consono on suomalainen kuoro, joka teki yhden pitkäsoiton PSO:n Musica-levymerkille. Kuoroa levyllä johti Paavo Seppänen.


title: PvM

text: Pvm voi tarkoittaa seuraavia asioita:


title: Kootut levyt osa 21 (Olavi Virta)

text: Kootut levyt osa 21 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1956.


title: Nicky Pastorelli

text: Nicky Pastorelli (s. 11. huhtikuuta 1983 Haag) on hollantilainen moottoriurheilija. Hän aloitti uransa karting-sarjoissa. Vuonna 2000 Pastorelli kilpaili Hollannin Formula Arcobaleno -sarjassa sijoittuen kolmanneksi. Vuonna 2001 hän kilpaili Italian Formula Renault -sarjassa sijoittuen 18:nneksi. Vuonna 2002 Pastorelli kilpaili Eurocup Formula Renault -sarjassa saavuttamatta pisteitä. Vuonna 2003 hän kilpaili Euroseries 3000 -sarjassa sijoittuen viidenneksi. Seuraavana vuonna hän voitti sarjan mestaruuden. Vuonna 2005 Pastorelli testasi Minardin F1-autoa toimien samalla Jordan-tallin testikuljettajana. Hän oli myös mukana Midland-tallin nuorten kuljettajien ohjelmassa, mutta ei saanut kuljettajanpaikka kaudelle 2006 vaan toimi tallin kolmoskuljettajana. Vuonna 2006 Pastorelli kilpaili Champ Car -sarjassa sijoittuen 17:nneksi. Vuonna 2008 hän kilpaili American Le Mans Series -sarjassa sijoittuen kolmanneksi Dutch Supercar Challenge -sarjassa. Seuraavana vuonna hän sijoittui sijalle 22 GT2-luokassa. Vuonna 2010 Pastorelli kilpaili GT1 World Championship -sarjassa sijoittuen sijalle 32. Pastorelli jatkaa sarjassa kaudella 2011. Hän ajoi avausvoittonsa Navarran kilpailussa.


title: Nina Costa

text:
Nina Costa on suomalainen laulaja, joka teki yhden pitkäsoiton Tophits-levymerkille.
Levyllä häntä säestivät Taisto Wesslin, Jani Uhlenius, Pentti Nevalainen ja Kalevi Nyqvist.


title: Jouko Tuomisto

text: Jouko Juhani Tuomisto (s. 13. maaliskuuta 1939 Kurikka) on suomalainen emeritusprofessori, tutkija ja tiedekirjailija. Hän toimi Kansanterveyslaitoksen tutkimusprofessorina ja osastonjohtajana vuosina 1983–2004. Tuolloin juuri perustettu osasto kehittyi kansainvälisesti tunnustetuksi monialaiseksi ympäristöterveyden tutkimusyksiköksi.


title: Jouko Tuomisto

text: Tuomisto on toiminut asiantuntijana ympäristöterveysasioissa muun muassa valtionhallinnolle, Euroopan unionille, Euroopan elintarviketurvallisuusvirastolle (EFSA) ja Maailman terveysjärjestölle (WHO).


title: Jouko Tuomisto

text: Tuomisto kirjoitti ylioppilaaksi Ilmajoen yhteiskoulusta 1957. Koulutukseltaan Tuomisto on lääkäri (LL Helsingin yliopisto 1965, LKT 1968) sekä farmakologi ja toksikologi (PhD Kansasin yliopisto 1972).


title: Jouko Tuomisto

text: Tuomisto on toiminut eri tehtävissä Helsingin (muun muassa farmakologian apulaisprofessori 1977) ja Kuopion yliopistoissa (toksikologian ja farmakokinetiikan professori 1978–1982 sekä osa-aikainen ympäristöterveydenhuollon professori 1998–2003). Tuomisto oli akatemiatutkijana sekä Suomen Akatemian tutkijaprofessorina/akatemiaprofessorina 1991–1996. Vuosina 2002–2004 hän johti Ympäristöterveyden riskinarvioinnin huippuyksikköä. Hän on Kuopion yliopiston kunniatohtori.


title: Jouko Tuomisto

text: Tieteellisten julkaisujen ohella Tuomisto on osallistunut julkiseen keskusteluun ja julkaissut useita kirjoja sekä ollut toimittajana yliopisto-oppikirjoissa (Farmakologia ja toksikologia, 8 painosta 1978–2012, Ympäristöterveys, 2007) ja kirjoittajana muun muassa lukion oppikirjoissa.


title: Jouko Tuomisto

text: Tuomiston teos ”100 kysymystä ympäristöstä ja terveydestä” oli ehdolla Tieto-Finlandia-palkinnon saajaksi vuonna 2005. Kirjan englanninkielinen uudistettu laitos on luettavissa verkossa.


title: Jouko Tuomisto

text: Tuomiston tavoitteena on ollut suhteuttaa riskejä, varoittaa todella vakavista riskeistä ja asettaa kohdalleen turhia pelkoja. Hänen mielestään muun muassa jo pienhiukkasten terveyshaittojen takia ja ilmastonmuutoksesta riippumattakin tulisi päästä nopeasti eroon fossiilisiin polttoaineisiin perustuvasta energiantuotannosta ja liikenteestä. Hän on kritisoinut myös liiallista alkoholinkäyttöä merkittävänä terveysriskinä.


title: Jouko Tuomisto

text: Tuomisto on ollut aktiivinen useissa kansainvälisissä järjestöissä kuten Maailman farmakologiliitossa (IUPHAR, Kuudennen kansainvälisen farmakologikongressin ohjelmajohtaja 1975), Kansainvälisessä toksikologiliitossa (IUTOX) ja Euroopan toksikologiyhdistyksessä (Eurotox, jonka 26. Kongressin presidentti 1985, myönnettiin Eurotox Merit Award 2006). Toimintavuonna 2008–2009 hän oli Rotarypiiri 1430:n kuvernööri.


title: Abujan YK:n pommi-isku 2011

text: Abujan pommi-isku 2011 oli Nigerian pääkaupungissa Abujassa 26. elokuuta 2011 tapahtunut terroriteko. Itsemurhaiskussa YK:n rakennuksessa räjäytettiin autopommi, joka surmasi ainakin 21 ihmistä. Haavoittuneita oli kaikkiaan noin 70. Iskun tekijäksi ilmoittautui tuoreeltaan islamistijärjestö Boko Haram. YK:n pääsihteeri Ban Ki-moon tuomitsi iskun.


title: Pembury

text: Pembury on iso kylä Kentissä Kaakkois-Englannissa. Sen asukasluku on noin 6 000. Se sijaitsee 4 kilometriä Tunbridge Wellsistä koilliseen ja 48 kilometriä Lontoosta kaakkoon.


title: Boko Haram

text: Boko Haram (tunnetaan myös nimellä Islamilainen valtio Länsi-Afrikassa) on nigerialainen islamistinen terroristijärjestö, joka pyrkii syrjäyttämään Nigerian hallinnon ja asettamaan voimaan islamilaisen šarialain maan pohjoisosiin. Se toimii myös naapurimaissa Tšadissa, Nigerissä ja Pohjois-Kamerunissa. Jäsenmääräksi on arvioitu 15 000–20 000.


title: Boko Haram

text: Nimi "Boko Haram" on muodostettu hausan kielen sanasta ”boko” (bōkò, ’väärä’), jota islamismissa käytetään varsinkin länsimaalaistyyppiseen koulutukseen viitattaessa, ja arabian kielen sanasta ”حَرَام” (ḥarām, ’kielletty’); tavallisesti se tulkitaan suomeksi ”Länsimainen koulutus on kiellettyä”. Järjestön virallinen nimi oli alun perin "Jamā'atu Ahli is-Sunnah lid-Da'wati wal-Jihād" (, ’Profeetan opetuksille (sunna) käännytystyöstä (da’wa) ja Jihadille omistautuneet’. Abubakar Shekaun pyrittyä liittoutumaan Isisin kanssa järjestö sai uudeksi nimekseen "Wilayat Gharb Afriqiya", jolla pyritään ilmentämään järjestön olevan Irakin ja Levantin islamilaisen valtion haara tai ”maakunta”.


title: Boko Haram

text: Järjestö perustettiin vuonna 2002. Se aloitti sotilasoperaation islamilaisen valtion luomiseksi vuonna 2009 ja valloitti sen myötä suuria alueita Koillis-Nigeriassa. Järjestö on sittemmin menettänyt suurimman osan hallitsemistaan alueista.


title: Boko Haram

text: Boko Haramin mukaan muslimien ei ole sallittua osallistua mihinkään poliittiseen tai yhteiskunnalliseen toimintaan, joka on yhteydessä länsimaisuuteen. Siihen kuuluvat äänestäminen, länsimainen pukeutuminen ja maallinen koulutus. Järjestö vastustaa Nigerian valtiota, sillä se pitää sitä ei-uskovien johtamana. Järjestön perustaja Mohammed Yusuf on sanonut koulutuksen pilaavaan uskon Jumalaan. Suuri osa järjestön ideologiasta ja raakuudesta henkilöityy sen johtajaan Abubakar Shekauhun.


title: Boko Haram

text: Mohammed Yusuf perusti Boko Haramin vuonna 2002 Maiduguriin. Hän avasi uskonnollisen keskuksen, johon kuuluu moskeija ja islamilainen koulu, joka sai paljon köyhien perheiden lapsia oppilaikseen. Koulusta tuli jihadistien värväyspaikka taisteluun valtiota vastaan.


title: Boko Haram

text: Alkuvaiheessa omaa ”islamilaista valtiota” tavoitteenaan pitänyt joukko surmasi korkeintaan joitakin satoja ihmisiä vuodessa. Vuonna 2009 Boko Haram teki useita hyökkäyksiä poliisiasemia ja muita Maidugurin virastoja vastaan. Taisteluissa kuoli satoja järjestön tukijoita, ja Yusuf surmattiin. Järjestö kuitenkin jatkoi toimintaansa ja hyökkäyksiään. Vuosina 2012 ja 2013 kuolonuhreja tuli jo yli 2 000. Vuonna 2014 se surmasi arviolta jopa 10 000 ihmistä ja sieppasi satoja koulutyttöjä. Boko Haramin toiminta on pakottanut noin 1,5 miljoonaa ihmistä pakolaisiksi.


title: Boko Haram

text: YK:n ihmisoikeusjohtaja Zeid Ra’ad al Husseinin mukaan Boko Haram käyttää toistuvasti lapsia hyökkäysten etulinjassa, korvattavana tykinruokana. Noin 12-vuotiaiden lasten ruumiita on löydetty taistelupaikoilta. Boko Haram on myös toistuvasti käyttänyt nuoria lapsia itsemurhapommittajina, joukossa on 14-vuotiaan tytön tapaus, jossa tämä kantoi vauvaa selässään ja räjäytti pommin torilla. Mikäli raportit vahvistetaan oikeudessa, ne ovat Zeidin mukaan todisteita sotarikoksista, sekä rikoksista ihmisyyttä vastaan.


title: Boko Haram

text: Boko Haram käyttää usein moottoripyörillä liikkuvia aseistettuja miehiä, jotka surmaavat poliiseja, poliitikkoja ja keitä tahansa järjestön vastustajia. Järjestö on etenkin kesän 2011 jälkeen hyökkäillyt useasti myös kirkkoihin ja kouluihin. Yhdysvaltain tiedusteluviranomaiset uskovat että järjestöllä on riveissään 4 000–6 000 kovan luokan taistelijaa. Pankkiryöstöjen ja panttivangeista saatujen lunnaiden ansiosta Boko Haramilla on runsaasti varoja, jolla se pystyy maksamaan palkkaa taistelijoilleen, uskoivatpa nämä pohjimmiltaan ryhmän ideologiaan tai eivät.


title: Boko Haram

text: Boko Haramin taistelijat ovat usein paremmin varusteltuja kuin Nigerian armeijan joukot. Järjestö on saanut haltuunsa panssaroituja miehistönkuljetusajoneuvoja, joita sillä ei ennen ollut. Nigerian armeija on kärsinyt tappioita, mikä on laskenut moraalia ja johtanut sotilaskarkuruustapauksiin.


title: Boko Haram

text: Nigerian turvallisuusjoukot käyttävät Boko Haramiin kovia otteita surmaten sen jäseniä ilman oikeudenkäyntiä.


title: Boko Haram

text: Järjestön maailmanlaajuisesti uutisoidut hirmuteot, satoihin tuhansiin kohonnut pakolaisten virta naapurimaihin ja iskut naapurivaltioissa ovat saaneet Kamerunin, Nigerin ja Tšadin liittymään mukaan taisteluun. Afrikan unioni kerää yhteistä sotajoukkoa Boko Haramia vastaan. Nigerian, Kamerunin ja Tšadin joukot ovat vallanneet takaisin Boko Haramin valtaamia alueita vuoden 2015 alkupuolella. Nigerian armeija valtasi 27. maaliskuuta Bornon osavaltiossa sijaitsevan Gwozan kaupungin, jota kuvailtiin Boko Haramin päämajaksi. Toukokuussa Nigerian armeija taisteli Boko Haramin kanssa Sambisan metsäalueella, jota pidetään järjestön viimeisenä tukialueena Nigeriassa.


title: Boko Haram

text: 14. huhtikuuta 2014 Boko Haram sieppasi 276 koulutyttöä Chibokin kylässä. Osa tytöistä pystyi heti karkaamaan, mutta yli 200 jäi vangiksi. Tytöistä saatiin vain vähän tietoja, kunnes toukokuussa 2016 armeija löysi yhden tytön, joka oli saanut lapsen. Lokakuussa 2016 Nigerian hallitus sai neuvoteltua 21 tytön vapauttamisesta, ja toukokuussa 2017 vapautettiin samalla tavalla 82 tyttöä. Kadoksiin jäi vielä 113.Boko Haram on vannonut uskollisuutta Syyriassa ja Irakissa toimivalle Isisille. Isisin kalifiksi julistautunut Abu Bakr al-Baghdadi on uutistietojen mukaan suhtautunut Boko Haramin lähentymiseen myönteisesti.


title: Royal Tunbridge Wells

text: Royal Tunbridge Wells (lyh. usein Tunbridge Wells) on kaupunki Länsi-Kentissä Englannissa. Se on maanteitse 64 km:n päässä Lontoosta, junalla matkaa on 55,5 km. Kaupunki on lähellä East Sussexin rajaa. Se sijaitsee High Wealdin pohjoislaidalla. Kaupungin asukasluku vuonna 2011 oli noin 56 500. Se kuuluu laajempaan Tunbridge Wellsin kuntaan.


title: Royal Tunbridge Wells

text: Royal Tunbridge Wellsin ystävyyskaupunki on saksalainen Wiesbadenin kaupunki.


title: Cruisers

text: Cruisers on suomalainen yhtye, joka teki yhden albumin Rockin-levymerkille. Vantaalaisnelikko sai levytyssopimuksen tultuaan toiseksi Rock-kuningas-kilpailussa 1978.


title: Kootut levyt osa 22 (Olavi Virta)

text: Kootut levyt osa 22 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1956–1957. Äänittäjänä toimi muun muassa Heikki Hintikka.


title: Kulosaaren Vesta

text: Kulosaaren Vesta on helsinkiläinen jääpalloseura. Seura perustettiin vuonna 1927 kulosaarelaisen Brändö Idrottsföreningin jääpallojaostona. Vesta on pelannut historiansa aikana yhteensä neljä kautta korkeimmalla sarjatasolla, Bandyliigassa. Nykyisin se pelaa jääpallon Suomi-Sarjassa. Vestan kotikenttä on Kallion tekojäärata.


title: Kulosaaren Vesta

text: Seura perustettiin vuonna 1926 nimellä Brändö Idrottsförening. Seuraavana vuonna 1927 perustettiin BIF:n jääpallojaosto, vuotta pidetään myös Vestan perustamisvuotena. Vuonna 1935 jääpallojaosto irtautui Brändö Idrottsföreningistä ja perusti uuden uuden seuran, Vestan, joka jatkoi Brändö IF:n jääpallotoimintaa. Seuran ensimmäiseksi puheenjohtajaksi valittiin entinen juoksija Rolf Berner.


title: Kulosaaren Vesta

text: Vuonna 1938 Vesta saavutti Suomen Palloliiton Helsingin piirin jääpallomestaruuden IV luokassa. Vestan jääpalloilijoiden pelipaitoina olivat Suomen armeijan vanhat harmaat villapaidat aina 1950-luvulle saakka. 1940-luvun lopulla Vesta pelasi maakuntasarjaa ja nousi Suomensarjaan kaudella 1950 voitettuaan ratkaisevassa ottelussa Hyvinkäällä Hyvinkään Palloseuran 5-3. Vestan ensimmäinen taival Suomensarjassa kesti kaksi kautta. Kaudella 1951 se sijoittui etelälohkossa toiseksi viimeiselle sijalle ja 1952 se jäi lohkon viimeiseksi ja putosi takaisin maakuntasarjaan.


title: Kulosaaren Vesta

text: Vesta piipahti uudelleen Suomensarjassa 1958, se sijoittui lohkossaan seitsemänneksi ja putosi. Kauden 1964 päätteeksi tapahtunut nousu Suomensarjaan merkitsi kuitenkin aiempia pitempää jaksoa Suomensarjassa. 1960-1970 luvun vaihteen kausina Vesta sijoittui yleensä Suomensarjan etelälohkon sarjataulukon keskivaiheille.


title: Kulosaaren Vesta

text: Kaudella 1972-1973 Vesta sijoittui II-divisioonaksi muutetun Suomensarjan etelälohkossa kolmanneksi ja selviytyi historiansa ensimmäisiin mestaruussarjakarsintoihin. Vesta voitti karsinta-avauksessaan Velodromilla Joensuun Maila-Pojat 8-3, mutta hävisi Oulussa Oulun Tarmolle 9-2 ja näin SM-sarjapaikkaa ei saavutettu. Kaudella 1974–1975 Vesta voitti 1972-1973 II-divisioonan etelälohkon ja selviytyi uudelleen mestaruussarjan karsintoihin. Vesta kohtasi karsinnoissa itälohkon ensimmäisen Imatran Pallo-Salamat, jonka se voitti karsintojen ensimmäisessä ottelussaan 3-1 Pirkkolan kentällä Helsingissä, ja pohjoislohkon voittajan Tornion Palloveikot, jolle se koki tappion Tornion Pohjan stadionilla lukemin 6-1. ToPV voitti lopulta karsinnat ja nousi SM-sarjaan.


title: Kulosaaren Vesta

text: Vesta pelasi tämän jälkeen tuloksettomia SM-karsintoja vielä vuosina 1986, 1987 ja 1995. Kaudella 1996–1997 Vestan pitkään tavoittelema liiganousu vihdoin toteutui. Vesta voitti jääpallon I divisioonan ja sijoittui sen jälkeen Bandyliigan karsintasarjassa kolmanneksi Veiterän ja Oulun Palloseuran jälkeen, mikä merkitsi Vestan nousua ensimmäistä kertaa Suomen korkeimmalle sarjatasolle.


title: Kulosaaren Vesta

text: Vestan ensimmäinen Bandyliigakausi 1997–1998, sujui sarjanousijalta varsin mallikkaasti; se sijoittui runkosarjassa seitsemänneksi ja selviytyi kahdeksan parhaan joukkueen valioliigaan. Vestan lopullinen sijoitus oli yhdeksäs, kun se hävisi pudotuspelikarsinnoissa paikallisvastustaja Botnialle. Seuraavana kautena 1998-1999 Vesta oli sarjan 11. Seuraavan kauden Bandyliigasta seura vetäytyi. Uudelleen Bandyliigassa se pelasi taas kaudella 2000-2001, sen sijoitus oli kymmenes. Seuraava kausi 2001-2002 toi 12. sijan.


title: Kulosaaren Vesta

text: Syksyllä 2002 Vesta joutui luopumaan pääsarjapaikasataan. Syynä oli pelaajapula.


title: Mieheni ex-naiset

text: Mieheni ex-naiset () on vuonna 2004 ensi-iltansa saanut satiirinen komediaelokuva, jonka on ohjannut Nick Hurran.


title: Mieheni ex-naiset

text: Stacy Holt (Brittany Murphy) toimii tuottajana päiväsajan talk showssa. Hän on vakuuttunut siitä, että hänen poikaystävänsä Derek (Ron Livingston) on hänelle Se Oikea tämän sitoutumiskammosta huolimatta. Stacyn kollegan Barbin (Holly Hunter) neuvosta Stacy katsoo poikaystävänsä kämmentietokoneesta tämän kolmen entisen tyttöystävän nimet ja numerot. Joukossa on ranskalainen supermalli, gynekologi ja kokki.


title: Mieheni ex-naiset

text: Hän järjestää tapaamisen jokaisen naisen kanssa, jotta saisi tietää enemmän Derekistä. Stacyn suunnitelma kärsii kuitenkin takaiskun, kun hän ystävystyy yhden naisista kanssa (kokki).


title: Mieheni ex-naiset

text: Lopulta Barb pettää Stacyn, kun hän, Derek ja entiset tyttöystävät kutsutaan lavalle kesken suoran lähetyksen. Kesken ohjelman Stacy tajuaa, ettei ole Se Oikea Derekille ja päättää antaa hänen mennä. Matkalla ulos Barb, joka on selvästi järjiltään, kertoo Stacylle, että hänen toimensa olivat harkittuja ja kutsuu "tapahtumaa" mestariteokseksi. Kamerat kuvaavat heitä, kun Stacy vastaa: "Pitäisi repiä silmät päästäsi. Mutta miten voisit katsoa itseäsi peilistä aamuisin?", jolle yleisö hurraa. Stacy lähtee studiolta, kun kamera kuvaa liikuttunutta Barbia.


title: Mieheni ex-naiset

text: Lopussa Stacy pääsee unelmatyöhönsä Diane Sawyerille ja tapaa Carly Simonin.


title: Little Black Book (kappale)

text: "Little Black Book" on neljäs single Belinda Carlislen vuonna 1992 julkaistulta albumilta "Live Your Life Be Free". Se oli Carslislen ensimmäinen ikinä kirjoittama kappale. Tuleva Grammy-voittaja Sheryl Crow lauloi kappaleen taustat.


title: Little Black Book (kappale)

text: Musiikkivideon ohjasi Scott Kalvert.


title: Philadelphia Fury

text: Philadelphia Fury oli yhdysvaltalainen jalkapalloseura, jonka joukkue pelasi North American Soccer Leaguessa vuosina 1978–1980.


title: Philadelphia Fury

text: Fury toi ammattilaisjalkapalloilun takaisin Philadelphiaan vuoden tauon jälkeen, kun se otti vuonna 1976 lakkautetun Philadelphia Atomsin paikan NASL:ssä. Seuran omistajiin kuuluivat muun muassa muusikot Rick Wakeman, Peter Frampton ja Paul Simon.


title: Philadelphia Fury

text: Fury pääsi lyhyen historiansa kahtena ensimmäisenä kautena NASL:n pudotuspeleihin. Parhaimmillaan se ylsi konferenssinsa välieriin kaudella 1979, jossa se hävisi tulevalle loppuottelijalle Tampa Bay Rowdiesille. Kohtuullisesta menestyksestä huolimatta seuran yleisömäärät olivat liigan heikoimpia, ja kauden 1980 päätyttyä pettymykseen myös pelikentällä seura myytiin ja siirrettiin Montrealiin, jossa siitä tuli Montreal Manic.


title: Philadelphia Fury

text: Furyn tunnetuimpia pelaajia oli vuonna 1966 maailmanmestaruuden Englannin kanssa voittanut Alan Ball, joka pelasi joukkueessa kausina 1978–1979. Seuran kotistadionina toimi Veterans Stadium.


title: Nelsan Ellis

text: Nelsan Ellis (30. marraskuuta 1977 Harvey, Illinois, Yhdysvallat – 8. heinäkuuta 2017 Los Angeles, Kalifornia, Yhdysvallat) oli yhdysvaltalainen näyttelijä ja näytelmäkirjailija.


title: Nelsan Ellis

text: Ellis syntyi Harveyn kaupungissa Illinois'ssa, lähellä Chicagoa. Hänen äitinsä oli yksinhuoltaja. Äidin saatua hermoromahduksen Ellis ja hänen sisaruksensa muuttivat isoäitinsä luo Alabamaan. Ellis kävi Alabamassa ensin Jess Lanier High Schoolia vuoden ajan, kunnes siirtyi McAdory High Schooliin. Hän muutti 15-vuotiaana takaisin Illinoisiin tätinsä luo ja valmistui Thornridge High Schoolista vuonna 1997. Ellis liittyi 17-vuotiaana merivoimiin mutta ei pysynyt siellä kauaa.


title: Nelsan Ellis

text: Ellis opiskeli teatteria Juilliardissa. Opiskeluaikoinaan hän kirjoitti näytelmän "Ugly", joka sai Lincoln Centerin Martin E. Segal -palkinnon. Näytelmä perustui osittain Ellisin sisaren kokemuksiin perheväkivallasta.


title: Nelsan Ellis

text: Ellis on esiintynyt muun muassa elokuvissa "The Express", "Piiat" ja "Get On Up". Hänellä oli rooli televisiosarjassa "The Inside" vuonna 2005. Sen jälkeen hän vieraili "Veronica Marsissa".


title: Nelsan Ellis

text: Vuosina 2008–2014 Ellis näytteli homoseksuaalia huumediileriä, Lafayette Reynoldsia, HBO:n kauhusarjassa "True Blood". Hän sai roolistaan Satellite-palkinnon vuonna 2008. Ellis ja hänen roolihahmonsa serkkua Taraa sarjassa esittänyt Rutina Wesley olivat hyviä ystäviä Juilliardin ajoilta.


title: Nelsan Ellis

text: Ellis kuoli 39-vuotiaana Los Angelesissa 8. heinäkuuta 2017 sydäninfarktin aiheuttamiin komplikaatioihin. Hän oli ennen kuolemaansa kärsinyt vuosia päihderiippuvuudesta. Perhe kertoi julkaisemassaan tiedotteessa Ellisin saaneen verenmyrkytyksen viimeisen vieroitushoitonsa aikana.


title: 6-fosfoglukono-δ-laktoni

text: 6-Fosfoglukono-δ-laktoni (CHOP) on laktoni ja välituote pentoosifosfaattireitissä.


title: 6-fosfoglukono-δ-laktoni

text: 6-Fosfoglukono-δ-laktonia muodostuu pentoosifosfaattireitin ensimmäisessä vaiheessa glukoosi-6-fosfaatista glukoosi-6-fosfaattidehydrogenaasin katalysoimana. 6-Fosfoglukono-δ-laktonin lisäksi muodostuu myös 6-fosfoglukono-γ-laktonia ja nämä kaksi voivat muuntua toisikseen. Laktonit ovat melko taipuvaisia hydrolyysiin ja soluolosuhteissa 6-fosfoglukono-δ-laktoni hydrolysoituu spontaanisti. Yhdiste on myös ainoa 6-fosfoglukonolaktonaasientsyymin, joka katalysoi pentoosifosfaatin seuraavaa vaihetta 6-fosfoglukono-δ-laktonin hydrolyysiä 6-fosfoglukonaatiksi, substraatti. 6-Fosfoglukono-δ-laktonin hydrolysointi hoitaa kahta tehtävää. Näin aineenvaihdunnan kannalta hyödyntöntä 6-fosfoglukono-γ-laktonia ei pääse kertymään eliöihin ja erittäin reaktiivinen ja mahdollisesti myrkyllinen 6-fosfoglukono-δ-laktoni saadaan tehokkaammin hydrolysoitua. Muiden laktonien tavoin 6-fosfoglukono-δ-laktoni on hyvin elektrofiilinen ja voi reagoida elimistön nukleofiilien esimerkiksi aminohappojen tai proteiinien kanssa ja tämä voi johtaa toimimattomiin proteiineihin.


title: Vesta (täsmennyssivu)

text: Vesta voi viitata seuraaviin asioihin:


title: Blondin kosto

text: Blondin kosto () on vuonna 2001 ensi-iltansa saanut yhdysvaltalainen komediaelokuva, jonka on ohjannut Robert Luketic. Elokuva kertoo Elle Woodsista, jonka poikaystävä jättää hänet, koska hän ei muka ole otettavissa vakavasti. Elle päättää mennä Harvardiin opiskelemaan näyttääkseen ex-poikaystävälleen olevansa täysin vakavastiotettava.


title: Blondin kosto

text: Elokuva sai jatko-osan "Blondin kosto 2" vuonna 2003. Vuonna 2018 ilmoitettiin, että kolmas jatko-osa on tekeillä ja se saa ensi-iltansa ystävänpäivänä 2020.


title: George Gawler

text: George Gawler (1795–1863) oli englantilainen upseeri, joka oli Etelä-Australian toinen kuvernööri vuosina 1838–1841.


title: George Gawler

text: Gawler syntyi vuonna 1795. Hänen kapteeni-isänsä sai surmansa taistelussa Intiassa pojan ollessa alle kymmenvuotias. George Gawler opiskeli Great Marlow’n sotilasakatemiassa ja pärjäsi hyvin. Vuonna 1810 hän liittyi 52. jalkaväen rykmenttiin, ja 1812 hänet lähetettiin rykmentin mukana Espanjaan sotaan Napoleonia vastaan. Hän pysyi Ranskassa vuoteen 1818 ja osallistui Waterloon taisteluun. Hänellä oli ongelmia silmiensä kanssa, ja hänet lähetettiin sairauslomalle. Lomansa aikana hän luki William Paleyn teoksia, koki kristillisen herätyksen ja meni naimisiin uskovaisen naisen kanssa. He saivat vuosien varrella kaksitoista lasta, mutta vain viisi heistä jäi eloon.


title: George Gawler

text: Hän sai sarjan ylennyksiä armeijaurallaan, mutta vuodesta 1834 alkaen hän ei neljään vuoteen osallistunut juuri mihinkään sotilaalliseen toimintaan. Tuona aikana hän julkaisi sotilasstrategioita koskevia lehtikirjoituksia ja pamfletteja. Vuonna 1838 hänet nimitettiin Etelä-Australian kuvernööriksi.


title: George Gawler

text: Saapuessaan Australiaan Gawler huomasi siirtokunnan olevan huonossa tilassa: tuhannet maahanmuuttajat odottivat maanmittauksen tuloksia päästäkseen uudisraivaajiksi. Hän määräsi tutkimukset tehtäväksi pikavauhtia ja samaan aikaan rakennutti ja perusti Adelaideen erilaisia valtion virastoja ja laitoksia, jotka osaltaan auttoivat maahanmuuttajien työllistämisessä. Kolmessa vuodessa 6 000 siirtolaista asettui uusille maatiloille. Toukokuuhun 1841 mennessä maata oli kartoitettu yli 18 000 neliökilometriä, ja siitä oli lohkottu yli 200 000 hehtaaria tontteja. Samaan aikaan Gawlerin alueelle virtasi tuhansia maahanmuuttajia: siirtokunnan väkiluku kolminkertaistui 15 000 asukkaaseen. Vuoden 1840 katovuosi sai ruoan hinnan nousemaan.


title: George Gawler

text: Gawler rakennutti Adeleideen kuvernöörin virkatalon, hallintorakennukset, poliisiaseman, vankilan, tulliaseman, satamamakasiinin ja sairaalan. Muualle hän rakennutti lisää poliisitaloja, teitä ja virkamiesten ja lähetyssaarnaajien asuntoja. Rakennustyöt työllistivät maahanmuuttajia, mutta ammattitaidottomien siirtolaisten työllistäminen oli hankalaa. Gawler laittoi heitä keräämään polttopuuta ja rakentamaan teitä. Alamaiset arvostivat häntä melko paljon, vaikka häntä pidettiin turhan uskonnollisena. Gawler ja hänen vaimonsa järjestivät pyhäkouluja ja lastenkerhoja ja tekivät leupeudentyötä maahanmuuttajien parissa. Gawleria arvosteltiin lempeän isällisestä suhteutumisesta aboriginaaleihin, mikä esti heidän kurittamistaan.


title: George Gawler

text: Gawlerin uudistukset tulivat kalliiksi, ja hänen todettiin ylittäneen valtuutensa. Hänet erotettiin kuvernöörin virasta ja kutsuttiin takaisin Englantiin. Siellä hän oli muodollisesti armeijan palveluksessa mutta käytännössä eläkkeellä. Hänen seuraajakseen kuvernöörinä nimitettiin George Grey. Grey sai nimiinsä Gawlerin investointien tuoton kuten vuoden 1841 loistavan sadon. Hän paransi omaa asemaansa liioittelemalla Gawlerin tuhlaavaisuutta ja väitti tämän saaneen aikaan tonttimaalla keinottelua. Gawler pyrki puolustautumaan aktiivisesti, mutta hänelle kerrottiin tylysti, ettei julkisista viroista ole enää toivoa, ja niin Gawler erosi palveluksesta ja keskittyi uskonnollisen elämään ja hyväntekeväisyyteen. Hän kirjoitti aktiivisesti juutalaisten asuttamisesta Palestiinaan. Hän vietti viimeiset vuotensa Southseassa ja kuoli keuhkokuumeeseen vuonna 1869.


title: George Gawler

text: Gawler lahjoitti Derbyn kaupunginmuseolle merkittävän osan sen eksoottisisita kokoelmista, nimittäin täytettyjä lintuja ja mineraalinäytteitä, jotka hän oli kerännyt Australian aikoinaan. Myös Gawlerin kuvernööriaikojen puutarhuri Joseph Whittaker keräsi tuhansia kasveja, joista 2 000 on Derbyn kaupunginmuseon kokoelmissa.


title: George Gawler

text: Gawlerin muotokuva on sekä Adelaiden parlamenttitalossa että Adelaiden kaupunginvaltuuston tiloissa.


title: John Kinsella (säveltäjä)

text: John Kinsella (s. 1932 Dublin) on irlantilainen säveltäjä. Hän toimi vuoteen 1988 saakka Raidió Teilifís Éireannin musiikkijohtajana. Hän on Aosdánan jäsen ja on voittanut Marten Toonder -palkinnon. Hänen tuotantoonsa kuuluu muun muassa yhdeksän sinfoniaa, konserttoja, jousikvartettoja ja soolosoitinsävellyksiä. Kinsellan teosten levytyksiä ovat julkaisseet Chandos ja Naxos.


title: John Kinsella (säveltäjä)

text: Kinsella on saanut tilauksia eri tahoilta, muun muassa Irlannin hallitukselta. 1970-luvulle saakka hänen sävellystyyliään hallitsivat hänen hyödyntämänsä sarjalliset tekniikat. Hänen myöhemmät teoksensa ovat vapaampia ja selkeämmin ekspressiivisiä.


title: John Kinsella

text: John Kinsella on seuraavien henkilöiden nimenä:


title: Joe – jokapaikan höylä

text: Joe – jokapaikan höylä () on vuonna 2001 ensi-iltansa saanut yhdysvaltalainen komediaelokuva, jonka on käsikirjoittanut John Scott Shepherd ja ohjannut John Pasquin. Elokuvaa pääosaa, työpaikkakiusaamisesta kärsivää miestä, esittää Tim Allen. Muissa keskeisissä rooleissa esiintyvät Julie Bowen, Kelly Lynch, Greg Germann, Hayden Panettiere, Patrick Warburton ja Jim Belushi.


title: Joe – jokapaikan höylä

text: John Scott Shepherd kirjoitti käsikirjoituksen perustuen kokemuksiinsa mainosalalta. Vaikka roolia tarjottiin alun perin Jim Carreylle, sen sai lopulta Allen. Elokuva on kolmas, jossa Allen ja Pasquin näyttelevät yhdessä. Aiempia ovat vuonna 1994 ilmestynyt "Mutta mitä tapahtui joulupukille?" ja vuonna 1997 ilmestynyt "Viidakosta toiseen". Elokuva kuvattiin Minnesotassa.


title: Joe – jokapaikan höylä

text: Elokuva sai ensi-iltansa Yhdysvalloissa 21. joulukuuta 2001 ja sai vaihtelevia arvosteluja. Elokuvan tuotantobudjetti oli 38 miljoonaa Yhdysvaltain dollaria, mutta se tuotti elokuvateattereissa maailmanlaajuisesti vain 24,5 miljoonaa dollaria, joten sitä voidaan kutsua taloudelliseksi epäonnistumiseksi. Elokuva sai yhden palkintoehdokkuuden, joka meni sivuosassa esiintyneelle Hayden Panettierelle.


title: Valentine (yhtye)

text: VALENTINE tai joskus myös Valentine on yhdysvaltalainen Hard Rock-yhtye Kalifornian Los Angelesista, jonka Emily Ellis perusti vuonna 2005 vaihtelevin kokoonpanoin.


title: Valentine (yhtye)

text: Bändin alkuajoista ei ole hirveästi tiettäviä faktoja nimen keksimistä pidemmälle. Ellis perusti yhtyeen vuonna 2005 Los Angelesissa muutaman toistaiseksi mainitsemattoman muusikon kanssa. Yhtye sai nimensä Emily Ellisin oltuaan riidoissa silloisen poikaystävänsä kanssa. Hän on siteerannut itsensä toteavan "I don't need you to be my valentine, the band already is my valentine." ja hän sai ideansa siitä. Valentine julkaisi debyyttialbuminsa ystävänpäivänä 2010 nimeltä Today it Begins.


title: Valentine (yhtye)

text: Albumi on 2000-luvun puolivälin LA-bändille hyvin tyypillinen. Kappaleet ovat hyvin mollivoittoisia, nopeita ja kitarapainotteisia. Sanoitukset ovat syvällisiä ja suurilta osin albumin tekstit ovatkin hyvin henkilökohtaisia. Kappaleet ovat erittäin melodisia ja teknisesti haastavia.


title: Joseph Grimaldi

text: Joseph Grimaldi (1778–1837) oli englantilainen pantomiimitaiteilija, jota pidetään klassisen klovnin roolin keksijänä. Hän otti käyttöön pikkulapsen pukua jäljittelevän värikkään asun ja meikin, johon kuului valkoinen naama, punaiset huulet, liioiteltu poskipuna ja kaarevat kulmakarvat. Meikin käyttö oli suuri muutos, koska aikaisemmin pantomiimiesiintyjät olivat käyttäneet naamioita.


title: Joseph Grimaldi

text: Grimaldi syntyi teatterisukuun; sekä hänen isänsä että isoisänsä olivat esiintyneet näyttämöllä. Joseph, jota kutsuttiin Joeksi, esiintyi itse kaksivuotiaasta, ja aluksi hän kulki isänsä esityksessä rohkaisemassa yleisöä aplodeihin mutta sai iän myötä vaativampia rooleja.


title: Joseph Grimaldi

text: Grimaldin omista ohjelmanumeroita suosituimmaksi nousi "Harlekiini ja Hanhiemo". Hän kehittyi pantomiimitaiteilijana mutta esitti myös lauluja. Hän rakensi kummallisia hahmoja kuten Kasvismiehen. Hän oli akrobaatti ja jonglööri, miekkailija ja tanssija. Hän suunnitteli ja rakensi lavasteita ja pukuja ja toimi tanssiesitysten koreografina.


title: Joseph Grimaldi

text: Grimaldin yksityiselämässä oli monia suruja: hänen veljensä karkasi merille, nuori vaimo kuoli lapsivuoteeseen ja poika alkoholisoitui ja kuoli 21-vuotiaana. Grimaldi itse loukkaantui monissa tapaturmissa ja piti jäähyväisnäytöksensä 2 000 katsojalle maaten näyttämöllä. Näyttämön täyttivät lukuisat Grimaldin klovnikollegat, mutta Grimaldi itse lauloi tunnetuimman numeronsa.


title: Joseph Grimaldi

text:
Grimaldi kirjoitti muistelmansa, ja kustantajan pyynnöstä nuori Charles Dickens toimitti ne elämäkerraksi.
Nykyisinkin klovnit kunnioittavat hänen muistoaan muistojumalanpalveluksessa, joka järjestetään helmikuun ensimmäisenä sunnuntaina.


title: Ray Sheppard

text: Ray Sheppard (s. 27. toukokuuta 1966) on kanadalainen entinen jääkiekkoilija, pelipaikaltaan laitahyökkääjä.


title: Ray Sheppard

text: Sheppard pelasi ennen ammattilaisuraansa kolme kautta, vuodesta 1983 vuoteen 1986, Cornwall Royalsissa juniorisarja OHL:ssä. Kaudella 1985–1986 hän voitti liigan piste- ja maalipörssit tehtyään 63:ssa runkosarjaottelussa yhteensä 142 tehopistettä, 81 maalia ja 61 syöttöpistettä. Kauden jälkeen hänet valittiin OHL:n ensimmäiseen tähdistökentälliseen ja palkittiin Red Tilson Trophylla liigan arvokkaimpana pelaajana.


title: Ray Sheppard

text: Sheppard sai NHL-varauksen, kun Buffalo Sabres varasi hänet numerolla 60 kolmannella kierroksella. Hän aloitti ammattilaisuransa vuonna 1986 AHL:n Rochester Americansissa, jossa oli voittamassa liigan mestaruutta, Calder Cupia. Hän teki ensiesiintymisensä NHL:ssä kaudella 1987–1988. Hän oli tuolla kaudella Buffalo Sabresin eniten maaleja tehnyt pelaaja (38 maalia 74:ssä runkosarjaottelussa), ja kauden jälkeen hänet valittiin NHL:n tulokkaiden tähdistökentälliseen (NHL All-Rookie Team). Hän edusti Sabresiä vielä kaksi seuraavaa kautta, joista jälkimmäisellä pelasi osan kaudesta myös AHL:ssä. NHL:ssä hän pelasi tuolla kaudella 18 ottelua.


title: Ray Sheppard

text: Heinäkuussa 1990 Sheppard siirtyi New York Rangersiin rahallista korvausta, yhtä dollaria, vastaan. Hän edusti Rangersiä vain kauden 1990–1991 ajan. Elokuussa 1991 hän siirtyi vapaana pelaajana Detroit Red Wingsiin, jota edusti vuoteen 1995 asti. Kausi 1993–1994, jolla hän teki 82:ssa runkosarjaottelussa yhteensä 93 tehopistettä, 52 maalia ja 41 syöttöpistettä, on hänen uransa tehokkain. Hän oli tuolla kaudella joukkueensa toiseksi eniten pisteitä ja maaleja tehnyt pelaaja keskushyökkääjä Sergei Fjodorovin jälkeen. Työsulun lyhentämällä kaudella 1994–1995 hän oli joukkueensa eniten maaleja tehnyt pelaaja (30 maalia 43:ssa runkosarjaottelussa), ja kauden lopussa pelasi ensimmäistä kertaa urallaan Stanley Cupin loppuotteluissa. Red Wings hävisi tuolloin mestaruuden New Jersey Devilsille.


title: Ray Sheppard

text: Sheppard aloitti Red Wingsissä myös kauden 1995–1996, mutta siirtyi viiden pelatun ottelun jälkeen San Jose Sharksiin vaihdossa Igor Larionoviin. Maaliskuussa 1996, saman kauden aikana, hän siirtyi Florida Panthersiin yhdessä neljännen kierroksen varausvuoron kanssa vaihdossa kahteen varausvuoroon, toisen ja neljännen kierroksen. Panthers ylsi tuona vuonna Stanley Cupin loppuotteluihin, joissa se kuitenkin hävisi Colorado Avalanchelle. Sheppard oli pudotuspelikeväänä 1996 Panthersin toiseksi eniten pisteitä tehnyt pelaaja Dave Lowryn jälkeen tehtyään 16 tehopistettä, kahdeksan maalia ja yhtä monta syöttöpistettä, 21:ssä pudotuspeliottelussa. Kaudella 1996–1997 hän oli joukkueensa eniten pisteitä ja maaleja tehnyt pelaaja tehtyään 68:ssa runkosarjaottelussa yhteensä 60 tehopistettä, 29 maalia ja 31 syöttöpistettä.


title: Ray Sheppard

text: Maaliskuussa 1998 Sheppard siirtyi Carolina Hurricanesiin pelaajakaupan kautta, vaihdossa maalivahti Kirk McLeaniin. Hän palasi Panthersiin marraskuussa 1999, jolloin teki seuran kanssa sopimuksen vapaana pelaajana. Kausi 1999–2000 oli hänen NHL-uransa viimeinen. Seuraavalla kaudella hän pelasi vielä Sveitsin pääsarjassa Nationalliga A:ssa, seuranaan SCL Tigers, ennen kuin lopetti uransa.


title: Ray Sheppard

text: Sheppard pelasi 14 kautta kestäneellä NHL-urallaan 817 runkosarjaottelua, joissa teki yhteensä 657 tehopistettä, 357 maalia ja 300 syöttöpistettä. NHL:n pudotuspeleissä hän pelasi 81 ottelua, joissa teki yhteensä 50 tehopistettä, 30 maalia ja 20 syöttöpistettä.


title: Oswald (Northumbrian kuningas)

text: Oswald (n. 604–642) oli Northumbrian kuningas vuodesta 634 kuolemaansa asti. Hänen isänsä Æthelfrith kuoli taistelussa East Anglian kuningasta Raedwaldia vastaan noin vuonna 617 ja toinen kuningas Cadwallon ap Cadfan surmasi hänen veljensä. Voitettuaan Cadwallonin taistelussa hän nousi isänsä valtaistuimelle. Hän nimitti Aidanin Lndisfarnen piispaksi. Beden mukaan kuningas kuunteli aina nöyrästi Aidanin neuvoja.


title: Oswald (Northumbrian kuningas)

text: Mercian pakanakuningas Penda surmasi Oswaldin Maserfieldin taistelussa. Oswaldin pää laitettiin Cuthbertin arkkuun, joka avattiin vuonna 1827.


title: Jeremiah Brandreth

text: Jeremiah Brandreth (1790–1817) oli englantilainen kapinallinen. Hän oli yhdessä rikoskumppaniensa kanssa viimeinen Britanniassa teloitettu rikollinen, jonka kaula katkaistiin kirveellä.


title: Jeremiah Brandreth

text:
Brandreth syntyi Nottinghamin Wilfordissa vuonna 1790. Hänestä tuli sukantekijä, joka eli Sutton-in-Ashfieldissä vaimon ja kolmen lapsen kanssa. Vuonna 1811 hän ilmeisesti osallistui luddiittien toimintaan. Vuonna 1817 radikaalit kapinalliset suunnittelivat väkivaltaista kapinaa ja Brandreth kutsuttiin mukaan. Hän johti 300 miehen joukkiota Nottinghamissa aseistatuneena pistoolilla ja keihäällä. Hän ei saanut niin monia seuraajia kuin oli luullut, eikä virkavallalla ollut vaikeuksia hajottaa mielenosoitusta. 35 mielenosoittajaa pidätettiin ja heitä syytettiin maanpetoksesta. Kolme tuomittiin kuolemaan ja 11 elinkautiseen vankeuteen. Jeremiah Brandreth, Isaac Ludlam ja William Turner tuomittiin vedettäväksi hirttopaikalle, hirtettäviksi ja paloiteltaviksi. He olivat viimeiset, joiden kaula katkaistiin kirveellä. Saman kapinaliikkeen jäseniä teloitettiin Lontoossa vuonna 1820, mutta siellä kaulan katkaisuun käytettiin kirurgin veistä.
Tuomio ”vedetään, hirtetään ja paloitellaan” sisälsi nöyryyttävän kuljetuksen hevosten vetämänä. Hirttäminen tehtiin muuten tavalliseen tapaan, mutta viimeinen pudotus jätettiin pois, jotta vangin niska ei katkeaisi vaan hän olisi elossa seuraavassa vaiheessa. Siinä hänen sukuelimensä leikattiin irti, vatsa viillettiin auki, sisälmykset vedettiin esille ja viimeiseksi katkaistiin kaula ja ruumis paloiteltiin neljään osan. Nämä osat kiehautettiin, etteivät ne mätänisi liian nopeasti, ja ripustettiin nähtäväksi kaupunginporteille varoituksena muille pahantekijöille. Kuolema seurasi jossakin vaiheessa joko kuristumisesta, verenhukasta tai šokista. Brandrethia ja hänen rikoskumppaneitaan hirtettiin poikkeuksellisesti puolen tunnin ajan, joten he olivat jo kuolleita, kun kaulat katkaistiin.


title: Ammunta kesäolympialaisissa 2012

text: Ammunnassa kilpailtiin Lontoon 2012 kesäolympialaisissa 28. heinäkuuta – 6. elokuuta Royal Artillery Barracksissa. Tapahtumia on 15, joista miehille on yhdeksän ja naisille kuusi. Kilpailijoita oli yhteensä 390. Ammuntakilpailut oli alun perin tarkoitus järjestää National Shooting Centressä, Bisleyssä.


title: Ciudad Expon metroasema

text: Ciudad Expo on Sevillan metron linjan 1 pääteasema Mairena del Aljarafen kunnassa noin seitsemän kilometriä Sevillan keskustasta lounaaseen. Asema on maanpäällinen ja se on avattu metron käyttöönoton yhteydessä huhtikuussa 2009.


title: Ciudad Expon metroasema

text: Asemalla on pysäköintipaikka ja vaihtoyhteys linja-autoihin.


title: Uinti kesäolympialaisissa 2012

text: Uinnissa kilpailtiin Lontoon 2012 kesäolympialaisissa 28. heinäkuuta – 4. elokuuta ja 9.–10. elokuuta. Tapahtumia oli 34, joista miehille oli 17 ja naisille 17. Kilpailijoita uintilajeissa oli yhteensä 900. Sisähallikilpailut käytiin London Aquatics Centressä ja avovesiuintikilpailut Hyde Parkin Serpentine-järvessä. Jokainen kansallinen olympiakomitea sai korkeintaan kaksi yksilökilpailupaikkaa ja yhden joukkuekilpailun paikan tapahtumaa kohden.


title: Uinti kesäolympialaisissa 2012

text:
ME = maailmanennätys
OE = olympiaennätys
EE = Euroopan ennätys
AE = Amerikan ennätys
AF = Afrikan ennätys
AS = Aasian ennätys
OS = Oseanian ennätys
NR = maan ennätys


title: Uinti kesäolympialaisissa 2012

text: Tähdellä merkityt uimarit uivat viestien alkuerissä, tähdettömät itse loppukilpailussa.


title: Salou

text: Salou on kaupunki Tarragonan maakunnassa Katalonian itsehallintoalueella Espanjassa. Saloun asukasluku on 26 233 asukasta (2017) ja pinta-ala 15,1 km². Saloussa sijaitsee Port Aventura -huvipuisto, joka avattiin vuonna 1995. 1900-luvulla kaupungista kehittyi merkittävä turistikeskus.


title: Kléber (jalkapalloilija, 1990)

text: Kléber Laude Pinheiro, yleensä vain Kléber (s. 2. toukokuuta 1990 Estância Velha, Brasilia) on brasilialainen jalkapalloilija. Hän edustaa portugalilaista Portoa ja on pelipaikaltaan hyökkääjä.


title: Kléber (jalkapalloilija, 1990)

text: Kléber on Atlético Mineiron kasvatti, jonka edustusjoukkueessa hän teki ensiesiintymisensä 21. helmikuuta 2009 ottelussa Rio Brancoa vastaan.


title: Kléber (jalkapalloilija, 1990)

text: Kesällä 2009 hän siirtyi kotimaastaan portugalilaiseen Marítimoon lainasopimuksella. Ensiesiintymisensä Portugalin pääsarjassa Primeira Ligassa hän teki 20. syyskuuta 2009 vierasottelussa Nacionalia vastaan, jonka Marítimo hävisi numeroin 1–2. Kléber pelasi kokonaisuudessaan ensimmäisellä kaudellaan 20 ottelua, joissa hän teki kahdeksan maalia.


title: Kléber (jalkapalloilija, 1990)

text: Ennen seuraavan kauden 2010–2011 alkua Portugalin suurseura Porto ilmoitti olevansa kiinnostunut Kléberistä. Hän itse toivoi myös siirron toteutuvan ja kieltäytyä näin aloittamasta alkavaa kautta madeiralaisseuran riveissä, vaikka hänellä oli vielä vuosi jäljellä sopimuksestaan joukkueen kanssa. Lopulta kuitenkin Kléber pelasi kauden Marítimossa ja teki seitsemän sarjaosumaa 18 ottelussa.


title: Kléber (jalkapalloilija, 1990)

text: 4. heinäkuuta 2011 Kléber siirtyi 2,3 miljoonan euron siirtokorvauksella Portoon. Hän teki joukkueen harjoituskaudella viidessä pelaamassaan ottelussa viisi maalia.


title: Kléber (jalkapalloilija, 1990)

text: Kléber teki ensiesiintymisensä Brasilian maajoukkueessa 10. marraskuuta 2011 ystävyysottelussa Gabonia vastaan.


title: Cresswell Crags

text: Creswell Crags on kalkkikivirotko Keski-Englannissa Derbyshiren ja Nottinghamshiren rajalla. Sen rinteissä on monia luolia, jotka ovat olleet asuttuina viime jääkauden aikana 10–50 tuhatta vuotta sitten. Luolien lattian kerroksista on löytynyt piikivisiä työkaluja ja muita jäänteitä asutuksesta usean eri vaiheen ajalta, kivikauden lisäksi pronssi- ja rautakaudelta ja roomalaisvalloituksen ajalta.


title: Cresswell Crags

text: Vuonna 1876 luolissa tehdyissä kaivauksissa löytyi luunpala, johon on kaiverrettu hevosen pää. Vuonna 2003 sen arveltiin olevan 11 000–13 000 vuotta vanha.


title: Cresswell Crags

text: Vuonna 2006 alueelta löytyi runsaasti luolan seinämiin kaiverrettuja kohokuvia. Ne ovat ainoa tähän mennessä löytynyt jäänne luolataiteesta Britanniassa.


title: Pihkovan rautatieasema

text: Pihkovan rautatieasema () on Pihkovan kaupungissa sijaitseva rautatieasema. Asema on Venäjän rautateiden Pietarista etelälounaaseen johtavan rautatien tärkeä solmupiste. Rautatieasema sijaitsee maantieteellisesti noin kaksi kilometriä (2 km) Pihkovan ydinkeskustasta kaakkoon.


title: Pihkovan rautatieasema

text: Rautatie Pietarista Pihkovaan rakennettiin Venäjän keisarikunnan 1851 tekemän Pietari–Varsova-ratahankepäätöksen seurauksena vuonna 1859.


title: Pihkovan rautatieasema

text: Nykyään raiteita lähtee kaupungista useaan suuntaan. Yksi rata johtaa Pietarin Vitebskin asemalle. Toista rataa pääsee etelään ja lounaaseen eli esimerkiksi Latvian Rezekneen, Riikaan tai Daugavpilsiin), Liettuaan (kuten Vilnaan tai Kaunasiin) ja näistä edelleen länteen Venäjän Kaliningradin alueelle. Junat Valko-Venäjälle tai pidemmälle kulkevat yleensä aluksi itään vievää rataa (Dno) ja sitten etelään Neveliin, ennen kuin jatkavat esimerkiksi Vitebskiin tai Minskiin. Myös Moskovan Leningradin asemalle matkaavat junat kulkevat Dnon kautta.


title: Yhdystie 2053

text: Yhdystie 2053 on tie, joka kulkee Euran Honkilahdelta saman kunnan alueella olevaan Mestilään. Tien pituus on kymmenen kilometriä ja se on linjaukseltaan melko suora, mutta paikoin vähän mäkinen.


title: Yhdystie 2053

text: Tie saa alkunsa Honkilahdelta Seututien 210 risteyksestä. Noin kahden ja puolen kilometrin jälkeen se kohtaa Riikinkalliontien. Sen jälkeen tie jatkuu noin kilometrin verran ja saapuu Mannilaan. Tie sivuaa Mannilan asutuskeskuksen sen länsipuolelta, minkä jälkeen tie myötäilee Mannilanraittia noin puolitoista kilometriä ja risteää sitten sen kanssa. Siitä tie jatkuu pohjoiseen päin ohittaen Lammijärven pohjoisimman kolkan sen itäpuolelta, sen jälkeen tie jatkuu edelleen samaan suuntaan noin kilometrin, jonka mentyä se ohittaa Vähäjärven sen itäpuolelta, sitten tie ohittaa lähes välittömästi Mestilän pienen asutusalueen, jonka jälkeen tie saapuu päätepisteeseen, Kantatien 43 risteykseen.


title: Vetelin kirkko

text: Vetelin kirkko sijaitsee kunnan keskustaajamasta katsoen Perhon- eli Vetelinjoen toisella puolella idyllisen Torpan kyläraitin pohjoispäässä. Heikki Kuorikosken johdolla 1838–1839 rakennettu, Helsingin Intendentinkonttorin suunnittelema tasavartinen keskeiskirkko on järjestyksessään seurakunnan kolmas. Kellotapulin rakensi Jaakko Kuorikoski vuonna 1859.


title: Vetelin kirkko

text: Perhonjoen yläjuoksulle syntyi asutusta 1500-luvun puolivälissä, ja Kokkolan emäseurakuntaan perustettiin Ylivetelin kappeli 1639. Silloiseen seurakuntaan kuuluivat 1800-luvulle myös nykyiset Halsua, Kaustinen ja Perho Ensimmäinen kappelikirkko rakennettiin nykyisestä kirkosta jonkin matkaa joelle päin 1639, ja toinen 1679.


title: Vetelin kirkko

text: Kirkon 27-äänikertaiset pneumaattiset pääurut on rakentanut Kangasalan Urkutehdas vuonna 1939. Samalta rakentamolta tilattiin myös 11-äänikertaiset kuoriurut, jotka valmistuivat vuonna 1979. Kirkkopihassa on lukuisia muistomerkkejä, muun muassa taiteilija Ilmari Wirkkalan suunnittelema Vapaussodan sankaripatsas. Aivan kirkkomaan aidan ulkopuolella Vetelinjokilaaksoa katselee Ilmari Wirkkalan pojan Tapion nuoruudentyönä syntynyt Raivaajapatsas. Kirkon ympärille on vasta valmistunut uusi luonnonkiviaita, joka tehtiin pääosin talkootyönä kesällä 2011.


title: Vetelin kirkko

text: Kirkkoa on korjattu viimeksi 2006–2008. Korjauksessa uusittiin talotekniikka ja kirkko maalattiin sisältä ja ulkoa. Myös joitain rakenteellisia parannuksia jouduttiin tekemään. Suunnittelijana oli oululainen Arkkitehtitoimisto Jorma Teppo Oy. Edellinen laajamittainen korjaus oli tehty 1960-luvulla.


title: Vetelin museo

text: Vetelin kotiseutumuseo on rakennettu 1932, ja sen on suunnitellut hautausmaiden ja museoiden suunnittelijana tunnettu taiteilija Ilmari Wirkkala. Museo sijaitsee Vetelin varsinaiseen kuntakeskukseen nähden joen takana Torpan kylässä nuorisoseuran tontilla ja on yksi ensimmäisistä maaseudulle varta vasten museoksi rakennetuista taloista. Perniöön oli sitä ennen valmistunut museorakennus 1930, jonka arkkitehti A. W. Rancken oli suunnitellut mukaillen paikkakunnalle 1700-luvulla rakennetun pappilan piirustuksia.¹ Tämä Vetelin betoniharkoista tehdyn museorakennuksen ulkomuoto muistuttaa suunnittelijansa mukaan Vetelin toista 1679 rakennettua ja myöhemmin hävitettyä kirkkoa.


title: Vetelin museo

text:
Kotiseutumuseoa pitää yllä Vetelin kotiseutuyhdistys ja se on auki kesäsunnuntaisin. Kokoelmassa on yli 2000 esinettä Vetelistä, Kaustiselta, Halsualta ja Perhosta. Museon kanssa samalla tontilla on myös kaksi luhtiaittaa ja Veikkolan nuoriseurantalo.
¹Honka-Hallila, Helena (2000) ”Vuossatojen perintö”. Perniön museo 1930–2000. Perniö: Perniön kunta.


title: Pöytätennis kesäolympialaisissa 2012

text: Pöytätenniksessä kilpailtiin Lontoon 2012 kesäolympialaisissa 28. heinäkuuta – 8. elokuuta Exhibition Centre Londonissa. Tapahtumia oli neljä, joista miehille oli kaksi ja naisille kaksi. Tapahtumia olivat miesten sekä naisten kaksin- ja joukkuepeli. Kilpailijoita oli yhteensä 172, joista miehiä 86 ja naisia 86. Kiina voitti kaikki neljä kultaa ja sai vielä kaksi hopeaa kaksinpeleistä.


title: National September 11 Memorial & Museum

text: National September 11 Memorial & Museum on museo- ja puistoalue New Yorkssa, Lower Manhattanilla World Trade Centerin alueella. Syyskuun 11. päivän iskujen muistomerkkinä toimiva alue sijaitsee paikalla, jolla alun perin sijaitsi iskuissa tuhoutuneet World Trade Centerin kaksoistornit. Muistomerkin suunnittelijana toimii Handel Architects -arkkitehtitoimiston israelilais-amerikkalainen arkkitehti Michael Arad. Alueella sijaitse laaja puistoalue, museorakennus ja kaksi suihkulähdettä paikoilla, joilla kaksoistornit sijaitsivat. Alueen rakennuttajana toimi Port Authority of New York and New Jersey.


title: National September 11 Memorial & Museum

text: Muistomerkin tarkoituksena on kunnioittaa iskuissa kuolleita ihmisiä ja niitä, jotka ottivat osaa pelastustöihin. Puisto-alue avattiin yleisölle 11. syyskuuta 2011, tasan kymmenen vuotta iskujen jälkeen. Museon oli tarkoitus avautua vierailijoille vuonna 2012, mutta talousongelmien vuoksi avajaiset viivästyvät vuoteen 2013.


title: National September 11 Memorial & Museum

text: Aikaisemmin suunnitteluvaiheessa alueelle suunniteltiin myös International Freedom Center -nimistä museoa. Hankkeesta kuitenkin luovuttiin myöhemmin. Puistoalueen ympärille on rakenteilla viisi pilvenpiirtäjää, jotka ovat One World Trade Center, Two World Trade Center, Three World Trade Center, Four World Trade Center ja Five World Trade Center. Uuden World Trade Centerin pilvenpiirtäjistä uusi Seven World Trade Center valmistui ensimmäisenä vuonna 2006.


title: Taekwondo kesäolympialaisissa 2012

text: Taekwondossa kilpailtiin Lontoon 2012 kesäolympialaisissa 8. – 11. elokuuta Exhibition Centre Londonissa. Tapahtumia oli kahdeksan, joista miehille oli neljä ja naisille neljä. Kilpailijoita oli yhteensä 128. Jokainen kansallinen olympiakomitea pystyi saamaan korkeintaan kaksi mies- ja kaksi naiskilpailijaa. Kilpailijat eivät saaneet olla samassa tapahtumassa.


title: Alice Oswald

text: Alice Oswald (s. 1966) on brittiläinen runoilija, joka voitti T. S. Eliotin palkinnon vuonna 2002.


title: Alice Oswald

text: Vuonna 2008 The Times asetti hänet sijalle 47 listatessaan Britannian merkittävimpiä sodanjälkeisiä kirjailijoita.


title: Vesipallo kesäolympialaisissa 2012

text: Vesipallossa kilpailtiin Lontoon 2012 kesäolympialaisissa 29. heinäkuuta – 12. elokuuta London Aquatics Centressä. Tapahtumia oli kaksi, joista toinen on miehille ja toinen naisille. Kilpailijoita oli yhteensä 260, joista miehiä 156 ja naisia 104. Miesten kilpailussa joukkueita oli 12 ja naisten kilpailussa kahdeksan.


title: Vesipallo kesäolympialaisissa 2012

text: Jokainen kansallinen olympiakomitea voi saada korkeintaan yhden paikan tapahtumaa kohden.


title: Vesipallo kesäolympialaisissa 2012

text: * Australia pääsi jatkoon automaattisesti ilman turnauksen järjestämistä.


title: Gracy Singh

text: Gracy Singh (s. 20. heinäkuuta 1980) on intialainen näyttelijä. Hänet tunnetaan parhaiten roolistaan Gaurina elokuvassa "Lagaan – olipa kerran Intiassa".


title: Painonnosto kesäolympialaisissa 2012

text: Painonnostossa kilpailtiin Lontoon 2012 kesäolympialaisissa 28. heinäkuuta – 7. elokuuta Exhibition Centre Londonissa. Tapahtumia oli 15, joista kahdeksan oli miehille ja seitsemän naisille. Kilpailijoita oli yhteensä 260 joista miehiä 156 ja naisia 104. Jokainen kansallinen olympiakomitea sai korkeintaan kuusi paikkaa miehille ja neljä paikkaa naisille. Paikkoja oli enintään kaksi tapahtumaa kohden.


title: Painonnosto kesäolympialaisissa 2012

text: Heinäkuussa 2016 julkistettiin 11 Lontoon kesäolympialaisissa kilpailleen painonnostajan, joukossa kuusi mitalistia, antaneen uusintatesteissä ilmenneen positiivisen dopingnäytteen.


title: Allan Adolf Salo

text: Allan Adolf Salo (27. marraskuuta 1901 Pori – 23. joulukuuta 1978) oli suomalainen taidemaalari. Hänen ensinäyttelynsä oli Helsingissä vuonna 1923.


title: Allan Adolf Salo

text: Salo opiskeli kuvataiteita aluksi Tampereen Työväenopiston taidepiirissä ja sen jälkeen vuosina 1922–1926 Suomen Taideyhdistyksen piirustuskoulussa ja Helsingin yliopiston piirustussalissa, opettajanaan muun muassa Eero Järnefelt. Rahoitusta taideopinnoilleen hän hankki työskentelemällä Tampellan konepajalla, samoin kuin toinen tuleva taidemaalari Reino Viirilä. Lisäopintoja Salo harjoittii vuosina 1927–1928 kahdessa Pariisin vapaassa taideakatemiassa, "Académie Moderne" ja "Académie Colarossi" -kouluissa. Hänen taiteilijauransa varhaisvaiheisiin kuului myös työskentely Juho Rissasen apulaisena Kansallisteatterin freskojen valmistamisessa. Salon töitä oli esillä lukuisissa Suomen Taiteilijain vuosinäyttelyissä 1920–luvulta 1950-luvulle.


title: Allan Adolf Salo

text:
Salon teokset ovat realistisia ja niissä korostuu viivan ja muodon merkitys. Teokset käsittelevät useimmiten ihmisiä tai maisemia ja usein työläisiaheita, mutta ilman aatteellista julistavuutta. Omasta työläistaustastaan huolimatta Salo suhtautui kohteisiinsa enimmäkseen kuin ulkopuolinen tarkkailija, ja henkilö- ja muotokuvausta on pidetty hänen
taiteilijalaadulleen erityisen sopivana. Salon tunnetuimpiin töihin kuuluvat myös 1940-luvun Tamperetta realistisesti kuvaavat teokset.


title: Allan Adolf Salo

text: Salon vanhemmat olivat kauppias Hulda ja Aleksi Salo. Salon puoliso oli Alli Salo. Salot asuivat pitkään Pirkkalan Tanilan kylään rakennuttamassaan ateljeetalossa, johon karttui myös heidän huomattava taidekokoelmansa. Vuonna 1981 perustettiin Salon testamenttilahjoituksen pohjalta Tampereen Taiteilijaseurassa "Alli ja Allan Salon Erillisrahasto", jonka tarkoituksena on tukea Taiteilijaseuraan kuuluvien, pääasiassa nuorten taiteilijoiden työskentelyä.


title: Allan Adolf Salo

text: Salolle myönnettiin Pro Finlandia -mitali vuonna 1955.


title: Oda Nobuhiro

text: Oda Nobuhiro (, k. 13. lokakuuta 1574) oli japanilainen daimio ja Oda Nobuhiden vanhin poika, joka hallitsi Anjōn linnaa Mikawan provinssissa vuodesta 1540 lähtien. Vuonna 1549 Imagawa-klaani saartoi linnan, mutta perääntyi kun Oda lahjoitti heille panttivankina olleen nuoren Tokugawa Ieyasun.


title: Oda Nobuhiro

text: Nobuhiron valta väheni ajan myötä, sillä hän oli isänsä avioton poika, eivätkä kaikki hänen palvelijansa hyväksyneet tätä. Lopulta Nobuhiro syrjäytettiin, ja klaanin johtoon nousi tämän nuorepi veli Oda Nobunaga.


title: Edifício Itália

text: Edifício Itália on 168 metriä korkea pilvenpiirtäjä São Paulon kaupungissa. Rakentamisaikanaan vuosina 1956–1965 Edifício Itália oli Brasilian toiseksi korkein rakennus.


title: Bronte

text: Bronte voi tarkoittaa:


title: Ali Ferzat

text:
Ali Ferzat, myös Farzat, (, s. 22. kesäkuuta 1951 Hama, Syyria) on syyrialainen pilapiirtäjä. Hänet tunnetaan maailmalla teräväkynäisenä kommentoijana. Ferzat oli yksi viidestä Saharov-palkinnon saajasta vuonna 2011.
Ferzat on monien muiden syyrialaisten taiteilijoiden tavoin joutunut kotimaassaan presidentti Bašar al-Assadin joukkojen pahoinpitelemäksi. Naamioidut miehet silpoivat 25. elokuuta 2011 hänen kätensä. Hänen löydettiin tienvarresta ja toimitettiin sairaalaan. Hän on kyseenalaistanut hallituksen politiikkaa ja arvostellut lahjontaa. Hän julkaisi omaa lehteä, jonka viranomaiset sulkivat 2003, minkä jälkeen hän on jatkanut julkaisutoimintaansa verkossa.


title: Ali Ferzat

text: Ferzatin töitä on ollut Suomessa esillä, muun muassa Maailma kylässä -juhlan näyttelyssä.


title: Tuomisto

text: Tuomisto voi tarkoittaa seuraavia:


title: Blastomussa

text: Blastomussa on kivikorallien suku.


title: Blastomussa

text: Blastomussa-korallit muodostavat pieniä tai keskikokoisia yhdyskuntia. Koralliitit ovat halkaisijaltaan 1-1,5 cm. Niiden polyypit pullistuvat päiväsaikaan niin että ne peittävät kalkkirungon näkyvistä. Suuaukon ympäristö on yleensä vihreä, joskus punainen tai tummanharmaa. Muu osa polyyppiä on yleensä harmaa mutta joskus punainen tai vihreä. Lajeista on erilaisia värimuotoja. Pyyntilonkerot tulevat esille vain öiseen aikaan.


title: Blastomussa

text: Blastomussa-lajeja tavataan Indopasifisella merialueella ja Punaisellamerellä. Lajeja tunnetaan kaksi tai kolme; Punaisellamerellä elävät "Blastomussa merleti"-lajia muistuttavat yhdyskunnat ovat erilaisia, ja ne on kuvattu omaksi lajikseen "Blastomussa loyae". IUCN:n luokittelujen mukaan "Blastomussa merleti" on elinvoimainen, "Blastomussa wellsi" silmälläpidettävä laji.


title: The Path

text: The Path on Tale of Talesin kehittämä taiteellinen kauhupeli, joka julkaistiin vuonna 2009 Microsoft Windowsille ja TransGaming Technologiesin kehittämänä Mac OS X:lle.


title: The Path

text:
Peli on saanut inspiraationsa Pieni Punahilkka-sadun eri versioista, kuin myös kansantaruista nykyaikaan sovitettuna.
Pelaaja saa valita pelattavan hahmon kuudesta eri sisaresta, jotka heidän äitinsä lähettävät yksi kerrallaan vierailemaan heidän sairaan isöäitinsä luona. On pelaajan valinta pysyäkö tiellä kohti mummulaa vai lähteä seikkailemaan metsään, jossa sudet odottavat tyttöjä.


title: The Path

text: Peli alkaa sisarusten asunnosta. Pelaajalle näytetään kuutta sisarusta, joista ei kerrota muuta kuin heidän nimensä. Kun pelaaja valitsee hahmon, peli lähtee käyntiin. Pelaajalle annetaan yksinkertaiset ohjeet: ”Mene isöäidin talolle ja pysy polulla”.


title: The Path

text: Kun pelaaja kuitenkin poikkeaa polulta tutkimaan metsää, voi huomata, että siellä on paljonkin kerättäviä tavaroita. Peliin ei kuitenkaan ole kehitetty painiketta, jolla voisi nostaa tai tutkia tavaroita. Pelaajan on tarkoitus mennä tarpeeksi lähelle tavaraa, jotta ruudulle ilmestyy haalea kuva kyseisestä asiasta tai esineestä. Tällöin pelaaja päästää irti ohjaimista ja tyttö menee esineen tai asian luo automaattisesta ja nostaa tai tutkii sen. Ruudulle ilmestyy kuva, mitä esine on aktivoinut; jotkut tavarat paljastavat kokonaan uusia huoneita, ja osa näyttää hieman isöäidin talon sisältöä. Jotkut tavarat ilmestyvät vai kerran, eikä niitä voi tutkia/nostaa muilla sisaruksilla. Pelin aikana tavaroita käsitellessä ruudulle ilmestyy myös tekstiä, joka kuvastaa kyseisen hahmon ajatuksia sillä hetkellä tai kyseisestä tavarasta. Tavaroiden säilyttämistä varten tytöillä on mukanansa aina kori, johon pääsee tutkimaan tavaroita myöhemminkin.


title: The Path

text: Pelin metsissä liikkuu myös valkoiseen pukeutunut tyttö, joka ohjastaa metsään eksyneen sisaruksen takaisin polulle.


title: The Path

text: Ei ole välttämätöntä löytää pelin metsissä vaanivaa sutta. Pelissä ei ole minkäänlaisia vaatimuksia sen suhteen pääsetkö isoäidin talolle vai et, mutta suden tavattua ja tavaroiden keräilyn jälkeen isoäidin talo ja pelin loppu vaihtelee radikaalisti. Jos tyttö tapaa suden, peli näyttää lyhyen cutscenen, jonka jälkeen ruutu synkkenee. Tämän jälkeen tyttö löytää itsensä polulta isoäidin talon edestä, makaamassa sateessa.


title: The Path

text: Kun pelaaja menee sisälle isoäidin taloon, pelityyli muuttuu kolmannesta persoonasta ensimmäiseksi persoonaksi. Jos pelaaja ei ole löytänyt sutta, tyttö päätyy talossa turvallisesti isoäitinsä viereen ja hänet lähetetään takaisin kotiinsa, jolloin hahmo on edelleen pelattavissa. Tämä kuitenkin lasketaan häviämiseksi pelissä. Jos pelaaja kuitenkin löytää ja kohtaa suden, hän ei pääse isoäitinsä luokse, vaan välähtelevät kuvat viestivät tytön kuolevan suden hyökkäyksen kohteena. Kuten myös ”onnellisessa” lopussa, peli palaa takaisin tyttöjen kotiin, mutta suden tavattuaan ja kuoltuaan kyseistä tyttöä ei enää löydykään huoneesta, jossa muut pelattavat hahmot ovat. Jokaisella tytöllä on kuitenkin oma loppunsa, ja isoäidin talon ulkonäkö riippuu siitä, mitä tavaroita on kerännyt.


title: The Path

text: Kun kaikki sisarukset ovat kohdanneet omat sutensa, valkoiseen pukeutunut tyttö tulee pelattavaksi, ja hän vierailee isoäidin talossa. Tyttö matkaa läpi talon eri huoneiden, jotka ovat yhdistelmiä sisarusten aikaisemmin läpikäymistä huoneista. Kun valkoiseen pukeutunut tyttö pääsee isoäidin luo, verinen, mutta elossa oleva tyttö ilmestyy asuntoon. Kaikki sisarukset palaavat ovesta, ja peli alkaa alusta."The Path"ista kerrottiin ensimmäisen kerran Tale of Talesin pelin suunnitelu foorumilla 16. maaliskuuta 2006. Sen alkuperäinen nimi oli "144", joka juonsi juurensa alun perin kuudesta 24-tuntisesta jaksosta kuudessa päivässä, jossa peli oli tehty. Julkaistussa versiossa numero kuitenkin viittaa 144 kerättävään kukkaan pelissä.


title: The Path

text: Peli tuli myyntiin sen virallisille sivuille, josta sen voi ladata niin Microsoft Windowsille, kuin Mac OS X:lle. Myös Steamista voi ostaa tämän pelin. Virallisilta sivuilta löytyy myös pelin demo nimellä "The Path - Prologue", jossa pelataan vain valkoiseen pukeutuneella tytöllä.


title: Scolymia

text: Scolymia on kivikorallien suku, johon kuuluu viisi lajia. Niissä on yleensä vain yksi suuaukko. Polyyppi pullistuu ja levittä pyyntilonkeronsa öiseen aikaan. Polyypit ovat värikkäitä, usein marmorikuvioisia, ja monet niistä hohtavat pimeässä. IUCN:n arvioiden mukaan viidestä lajista kolme ovat elinvoimaisia, "S. vitiensis" silmälläpidettävä ja "S-wellsi"-lajista on liian vähän tietoa sen uhanalaisuustilanteen arvioimiseksi. Kolme lajia elää Karibialla, "S. australiensis" ja "S. vitiensis" indopasifisella merialueella.


title: Scolymia

text: "Scolymia"-suvun koralleja sekoitetaan helposti "Cynarina lacrymalis" -koralliin sillä molemmat elävät isokokoisina yksittäisinä polyyppeina. Lajien rakenteellinen ero on pehmytkudoksen alla piilevässä kalkkikuoressa, joka on normaalisti pehmytkudoksen alla piilossa. Akvaarioyksilöistä sen voi erottaa tunnustelemalla pois vedestä nostettua yksilöä jonka pehmytkudos vetäytyy kasaan: "Cynarina"-lajilla kalkkikuoren väliseinien yläpinta on hammaslaitainen, "Scolymia"-lajeilla sileä. Illalla koralli levittää pyyntilonkeronsa pyydystääkseen ohilipuvaa planktonia, ja sen ulkonäkö muuttuu radikaalisti. Pääosan ravinnostaan se saa kuitenkin symbioottisten zooksantelli-levien avulla.


title: Scolymia

text: "Scolymia"-koralleita tavataan monilla riutoilla halkeamissa tai luolien pohjilla, sillä ne eivät viihdy suorassa valossa tai kovan virtauksen keskellä.


title: Scolymia

text: Joitakin lajeja, yleisimmin "Scolymia australis" ja "Scolymia vitiensis" pidetään riutta-akvaarioissa. "Scolymia vitiensis"-lajia sanotaan ulkonäkönsä takia donitsi- tai nappikoralliksi.


title: AFC:n karsinnat jalkapallon maailmanmestaruuskilpailuihin 2014

text: Vuoden 2014 jalkapallon MM-kilpailujen karsintoihin osallistui Aasian maanosaliitosta AFC:sta 43 joukkuetta, jotka kilpailivat 4,5 paikasta Brasiliassa pelattavaan lopputurnaukseen. Karsinnat alkoivat 29. kesäkuuta 2011 ja päättyivät 10. syyskuuta 2013. Suoran turnauspaikan sai karsintojen neljä parasta joukkuetta, ja karsintojen viides pelasi jatkokarsinnan viidennen kanssa. AFC:n jäsenistä Brunei, Bhutan ja Guam eivät osallistuneet karsintoihin.


text: AFC:n karsinnat jaettiin viiteen osaan. Ensimmäiselle kierrokselle osallistuivat 16 huonointen FIFA-rankingissa sijoittunutta joukkuetta. Ne pelasivat kaksiosaisen ottelusarjan, joiden voittajat etenivät toiselle kierrokselle. Toiselle kierrokselle osallistui myös 22 seuraavaksi sijoitettua valtiota. Nämä 30 valtiota arvottiin pelipareihin, jotka pelasivat kaksiosaisen ottelusarjan. Näiden voittajat etenivät kolmannelle kierrokselle. Kolmannella kierroksella kuusi parhaiten sijoitettua joukkuetta, sekä toisen kierroksen voittajat jaettiin ensin FIFA-rankingin perusteella neljään arvontakoriin, joista jokaisesta arvottiin yksi joukkue jokaiseen viiteen lohkoon. Lohkojen kaksi parasta etenivät neljännelle kierrokselle, jossa joukkueet jaettiin kahteen lohkoon. Lohkojen kaksi parasta pääsivät suoraan Brasiliassa pelattavaan lopputurnaukseen, ja kolmanneksi sijoittuneet pelasivat keskenään kaksiosaisen ottelusarjan, jonka voittaja pelasi viidennen kanssa paikasta lopputurnauksessa.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Ensimmäiselle kierrokselle osallistui 16 huonoiten sijoitettua joukkuetta, jotka jaettiin ottelupareihin.


text: Kummatkin ottelut pelattiin Kathmandussa, sillä Itä-Timorissa ei ollut ottelulle sopivaa jalkapallostadionia.


text: Johtuen Afganistanin levottomista olosuhteista, pelattiin Afganistanin kotiottelu Tadžikistanissa.


text:
Malesia jatkoi toiselle kierrokselle vierasmaalisäännön perusteella.
Toiselle kierrokselle osallistuivat ensimmäisen kierroksen voittajat sekä sijoille 6-27 FIFA-rankatut joukkueet.


text: * Alun perin Syyria voitti 6–1, mutta FIFA muutti otteluparin lopputulokseksi 0–6, sillä Syyria käytti pelissään edustuskelvotonta pelaajaa.


text: Toinen osaottelu jouduttiin keskeyttämään ensimmäisen puoliajan lopussa, koska Myanmarin kannattajat heittivät esineitä kentälle. FIFA päätti myöhemmin, että silloinen tulos jäi myös ottelun lopputulokseksi, joten Oman eteni jatkoon yhteismaalein 4–0.


text: Syyria joutui pelaamaan kotiottelunsa Jordaniassa johtuen sisäpoliittisesta tilanteestaan. Alun perin Syyria voitti ensimmäisen ottelun 2–1 ja toisen 4–0, mutta FIFA totesi Syyrian käyttäneen kelpaamatonta pelaajaa (George Mourad), ja Tadžikistan eteni kolmannelle kierrokselle.


text: Johtuen Jemenin sisäpoliittista oloista, jouduttiin Jemenin kotiottelu pelaamaan Arabiemiirikunnissa.


text:
Kolmannelle kierrokselle pääsivät suoraan kuusi parhaiten rankattua joukkuetta sekä toisen kierroksen voittajat. Joukkueet sijoitettiin FIFA-rankingin perusteella neljään arvontakoriin, joista jokaisesta otettiin yksi joukkue jokaiseen lohkoon. Arvonta suoritettiin Rio de Janeirossa 30. heinäkuuta 2011.
Lähde:


text: Johtuen 2. syyskuuta pelatussa Irakin ja Jordanian välisessä ottelussa ilmenneistä turvallisuuspuutteista, joutui Irak pelaamaan loput ottelunsa oman maansa ulkopuolella.


text: Viidennellä kierroksella kohtasivat neljännen kierroksen lohkoissaan kolmansiksi sijoittuneet joukkueet. Joukkueet pelasivat kaksoisottelun, jonka voittaja eteni karsintaotteluun viidettä vastaan.


title: Clemente Isnard

text: Clemente José Carlos de Gouvea Isnard (8. heinäkuuta 1917 – 24. elokuuta 2011) oli brasilialainen roomalaiskatolinen piispa. Hän kuului benediktiineihin. Hänet vihittiin papiksi 19. joulukuuta 1942 ja nimitettiin Nova Friburgon hiippakunnan piispaksi 23. huhtikuuta 1960. Piispaksi vihkiminen seurasi 25. heinäkuuta. Pääkonsekraattorina toimi Armando Lombardi, jota avustivat Carlos Gouvêa Coelho ja Daniel Tavares Baeta Neves.


title: Clemente Isnard

text: Isnard osallistui Vatikaanin toiseen kirkolliskokoukseen ja jäi eläkkeelle 17. heinäkuuta 1992. Hän kuoli 94-vuotiaana.


title: Carlos Gouvêa Coelho

text: Carlos Gouvêa Coelho (28. joulukuuta 1907 – 7. maaliskuuta 1964) oli brasilialainen roomalaiskatolinen arkkipiispa. Hänet vihittiin papiksi 9. helmikuuta 1930 ja nimitettiin Nazarén hiippakunnan piispaksi 10. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Moisés Ferreira Coelho, jota avustivat João da Matha de Andrade e Amaral ja José de Medeiros Delgado.


title: Carlos Gouvêa Coelho

text: 14. joulukuuta 1954 Gouvêa Coelho nimitettiin Niteróin hiippakunnan (ylennetty arkkihiippakunnaksi 26. maaliskuuta 1960) ja 23. huhtikuuta 1960 Olinda e Recifen arkkihiippakunnan johtoon. Gouvêa Coelho osallistui Vatikaanin toiseen kirkolliskokoukseen 1960-luvulla ja kuoli 56-vuotiaana vuonna 1964.


title: Aleksandrovin kompaktisointi

text: Aleksandrovin kompaktisointi eli "yhden pisteen kompaktisointi" on matemaattisessa topologiassa menetelmä, jolla mikä tahansa ei-kompakti topologinen avaruus voidaan laajentaa kompaktiksi avaruudeksi lisäämällä siihen yksi piste. Se on saanut nimensä venäläisen matemaatikko Pavel Aleksandrovin mukaan.


title: Aleksandrovin kompaktisointi

text: Olkoon "X" topologinen avaruus. Lisätään siihen yksi piste, jolle yleensä käytetään merkintää ∞, ja muodostetaan täten laajennettu avaruus formula_1. Tälle avaruudelle "X", jota sanotaan X:n Aleksandrovin eli yhden pisteen kompaktisoinniksi, määritellään topologia siten, että siinä avoimia joukkoja ovat kaikki ne "X":n osajoukot, jotka ovat "X":n topologiassa avoimia, sekä sellaiset joukot formula_2, jotka sisältävät pisteen ∞ ja joiden komplementti "X":ssä on suljettu ja kompakti joukko.


title: Aleksandrovin kompaktisointi

text: Topologisen avaruuden "X" Aleksandrovin kompaktisointi on Hausdorffin avaruus, jos ja vain jos "X" on lokaalisti kompakti Hausdorffin avaruus.


title: Aleksandrovin kompaktisointi

text: Tunnetuin esimerkki yhden pisteen kompaktisoinnista on laajennettu kompleksitaso formula_3, jota funktioteoriassa käytetään yleisesti funktioiden määrittelyjoukkona. Se saadaan lisäämällä kompleksitasoon formula_4 piste ∞, jonka ajatellaan olevan äärettömän kaukana missä suunnassa tahansa. Tämä laajennettu taso voidaan kuvata homeomorfisesti käänteisellä stereografisella projektiolla yksikköpallon pinnalle, jota sanotaan Riemannin palloksi. Tässä kuvauksessa pallon pohjoisnapa eli piste (0,0,1) vastaa laajennetun tason pistettä ∞, muut pisteet kompleksitason pisteitä.


title: Aleksandrovin kompaktisointi

text: Vastaavalla tavalla voidaan mikä tahansa "n"-ulotteinen avaruus formula_5 laajentaa Aleksandroffin kompaktisoinnilla kompaktiksi avaruudeksi formula_5, joka on homeomorfinen "n"-ulotteisen pallon kanssa.


title: Jorge Tobias de Freitas

text: Jorge Tobias de Freitas (s. 14. kesäkuuta 1935) on brasilialainen roomalaiskatolinen piispa. Hänet vihittiin papiksi 10. tammikuuta 1965 ja nimitettiin Caxias do Maranhãon hiippakunnan piispaksi 15. maaliskuuta 1981. Piispaksi vihkiminen seurasi 14. kesäkuuta. Pääkonsekraattorina toimi Epaminondas José de Araújo, jota avustivat Miguel Fenelon Câmara Filho ja Otàvio Barbosa Aguiar.


title: Jorge Tobias de Freitas

text: 7. marraskuuta 1986 de Freitas sai uuden nimityksen Nazarén hiippakunnan piispaksi, jona hän toimi, kunnes erosi 26. heinäkuuta 2006.


title: Edmund Dene Morel

text: Edmund Dene Morel, syntyjään Georges Eduard Pierre Achille Morel de Ville (10. heinäkuuta 1873 – 12. lokakuuta 1924) oli brittiläinen ihmisoikeusaktivisti ja pasifisti.


title: Edmund Dene Morel

text: Ollessaan nuorena miehenä työssä Antwerpenin satamassa varustamotyöntekijänä Morel päätteli asiakirjoista, että Kongon vapaavaltiosta saadut huimaavat liikevoitot perustuivat massiiviseen pakkotyön käyttöön.


title: Edmund Dene Morel

text: Tarmokkuudellaan Morel sai aikaan kansainvälisen suuttumuksen aallon, joka johti siihen, että Belgian kuningas Leopold II joutui yksityisen siirtomaansa johtajana erittäin huonoon valoon. Myöhemmin Morel vastusti tarmokkaasti ensimmäistä maailmansotaa, minkä tähden joutui vankilaan. Sodan jälkeen hänet valittiin Ison-Britannian parlamenttiin.


title: Edmund Dene Morel

text: Hochschild,A.: Kuningas Leopoldin haamu.Kertomus ahneudesta, terrorista ja sankaruudesta siirtomaa-ajan Afrikassa. Kustannusosakeyhtiö Tammi, Helsinki 2004, ISBN 951-31-2850-4


title: Tim Cook

text: Timothy Donald ”Tim” Cook (s. 1. marraskuuta 1960) on yhdysvaltalainen liikemies ja Applen toimitusjohtaja. Cook nousi yrityksen johtoon elokuussa 2011, kun edellinen toimitusjohtaja Steve Jobs erosi tehtävästä. Hän tuli yhtiön palvelukseen alun perin maaliskuussa 1998. Ennen toimitusjohtajanimitystä hän oli yhtiön operatiivinen johtaja.


title: Tim Cook

text: Cookia kuvataan vaatimattomammaksi ja kaunopuheisemmaksi kuin Jobs. Hän on vähäpuheinen eikä esiintyjänä karismaattinen, mutta häntä pidetään kuitenkin hyvänä puhujana. Ennen Applea hän työskenteli IBM:llä ja Compaqilla.


title: Tim Cook

text: Applen Cookille lupaamat palkat ja palkkiot ovat arvoltaan yhteensä 378 miljoonaa Yhdysvaltain dollaria, ja vuonna 2012 hän olikin maailman parhaiten palkattu toimitusjohtaja.


title: Tim Cook

text: Cook ilmoitti 30. lokakuuta 2014 olevansa homoseksuaali.


title: Luís d’Andrea

text: Luís d’Andrea (23. helmikuuta 1934 – 8. syyskuuta 2012) oli brasilialainen roomalaiskatolinen piispa. Hän kuului konventuaaleihin fransiskaaneihin. Hänet vihittiin papiksi 19. joulukuuta 1959 ja nimitettiin Caxias do Maranhãon hiippakunnan piispaksi 29. lokakuuta 1987. Piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re.


title: Luís d’Andrea

text: D’Andrea jäi eläkkeelle 19. maaliskuuta 2010.


title: Kléber

text: Kléber voi tarkoittaa seuraavia:


title: Edna Kiplagat

text: Edna Ngeringwony Kiplagat (s. 15. syyskuuta 1979) on kenialainen kestävyysjuoksija.